title: Pak 40

text: Pak 40 pysyi koko sodan ajan saksalaisten panssarintorjuntajoukkojen tärkeimpänä tykkiaseena. Kuten muillakin saman kaliiperiluokan tykeillä, oli Pak 40:llä painoa niin paljon, että sitä oli miltei mahdotonta liikutella miesvoimin. Tämä teki tuliaseman vaihdosta taistelun kestäessä vaikeaa. Muita olennaisia huonoja puolia tykissä ei juurikaan ollut. Ampumatarvikkeina Pak 40:lle oli saatavilla panssarikranaatti, sirpalekranaatti, ontelokranaatti, kiinteäkuorinen alikaliiperiammus, savukranaatti ja meltorautainen panssariammus. Näistä kahta viimeisenä mainittua ampumatarviketyyppiä ei toimitettu Suomeen. Aseen kokonaisvalmistusmäärä oli koko sodan aikana noin 23 300 kappaletta.


title: Pak 40

text: Pak 40-tykkejä toimitettiin Saksasta Suomen puolustusvoimille jatkosodan aikana 210 kappaletta. Suomessa tykistä käytettiin nimityksiä 75 K/40 ja 75 PstK 40. Liikkuvaa panssaria sillä ammuttiin yleensä korkeintaan 700 metriin asti ja vaunun tuhoamiseen tarvittiin keskimäärin kaksi laukausta. Ase oli paras Suomessa koskaan käytössä ollut pst-tykki ja pysyi varauskalustona 1980-luvulle asti. Järämän linnoitusalueella Enontekiöllä on yksi armeijan tyyppimerkinnällä 75 JvK 40 käytöstä poistettu Pak 40-tykki, koska siellä olleen saksalaisten Sturmbock Stellung -puolustusaseman jäänteistä on voitu päätellä paikalla olleen juuri samanlaisia tykkejä.


title: Jacobus Vide

text: Jacobus eli Jacques Vide oli flaamilaisen koulukunnan säveltäjä 1400-luvulla.


title: Jacobus Vide

text: Vide syntyi 1300-vuosisadan lopussa. Varhaisin säilynyt maininta hänestä on vuodelta 1405, jolloin hänen uskotaan toimineen kuoropoikana Notre Damen katedraalissa Pariisissa. Hän työskenteli tämän jälkeen mm. Bruggessa. Vide palveli Burgundin hovia ja kuoli vuonna 1433 tai myöhemmin.


title: Jacobus Vide

text: Kaikki Viden säilyneet kahdeksan teosta ovat rondeau-kappaleita.


title: Murtovaaran talomuseo

text: Murtovaaran talomuseo on nähtävyys Valtimon Halmejärvellä Pohjois-Karjalassa. Myös Sivakan kylä pitää sitä kyläänsä kuuluvana. Murtovaara on ainoa vaara-asutusmuseo Suomessa. Tila sijaitsee erämaassa kaukana pääteistä, matkaa Valtimon kirkonkylältä on 22 kilometriä. Museon pihaan ei pääse autolla, vaan loppumatka on kuljettava jalkaisin kärrytietä.


title: Murtovaaran talomuseo

text: Talomuseo on valittu valtakunnallisesti arvokkaaksi suojeltavaksi kulttuurihistorialliseksi kohteeksi.Museo koostuu 16 hirsirakennuksesta eri vuosisadoilta, vanhin vuosiluvulla merkitty on 1700-luvulta oleva "Ikäpirtti". Museo antaa selkeän kuvan talonpoikaistalon kehityksen eri vaiheista 1700-luvulta nykypäivään. Pirtin ja uunin eri kehitysvaiheet ovat hyvin nähtävinä samassa pihapiirissä. Taloryhmä esittää salvoksen kehityksen koirankaulasta hakasalvokseen, ikkunan kehityksen luukusta kuusiruutuiseen ikkunaan, uunin kehityksen avonaisesta kiukaasta uloslämpiävään uuniin ja huonetilojen kehityksen pienestä kaiken sisältävästä savupirtistä monihuoneisen talon toiminnallisesti eriytyneisiin tiloihin. Museossa on useita tuohi-malkakattoisia rakennuksia.


title: Murtovaaran talomuseo

text: Museon omistaa Karjalaisen Kulttuurin Edistämissäätiö, joka osti osan Murtovaaran tilasta rakennuksineen syksyllä 1967. Rakennusten entisöinti kesti neljä kesää ja se avattiin 4. kesäkuuta 1972. Museota ylläpitää Puukarin Pysäkki.


title: Murtovaaran talomuseo

text: Viljelyksiä ei enää ole viljelty, vaan ne kasvavat koivikkoa.Nykyään entiset peltoalueet ovat perinnebiotooppialueita, joita kesäisin hoidetaan niittämällä ne ja viemällä heinät pois niityiltä.


title: Murtovaaran talomuseo

text: Nykyään museo on auki vain kesäisin tilauksesta. Valtimon Puukarissa oleva Puukarin Pysäkki järjestää tilauksesta esittelyn turisteille. Talomuseolla on järjestetty vuosien kuluessa myös ohjelmaa, muun muassa teatteriesityksiä. Aiemmin järjestettiin vuosittain hiihtoretki erämaan läpi kirkonkylältä Murtovaaraan, jossa vieraat saivat kahvikestityksen. Nykyään se on retkeilyreitin varrella, joka vie muun muassa Hiidenportin kansallispuistoon.Murtovaaran kruununtorppa muodostettiin isojaossa. Tilalle raivattiin pellot vaaran rinnemaille. Elanto saatiin luontaistaloudesta. Yhteydet muualle kulkivat polkuja pitkin. Murtovaara itsenäistyi taloksi vuonna 1931. Tila säilyi samalla suvulla parisataa vuotta.


title: Murtovaaran talomuseo

text: Paikan historiallisen maiseman ja erämäisyyden vuoksi amerikkalaiset ovat kuvanneet siellä kerran Siperiaan sijoittuvaa elokuvaa.


title: Murtovaaran talomuseo

text: Kun tilasta tehtiin museo, siellä suoritettiin viimeinen suuri rakennusvaihe, 1960–70 -lukujen vaihteen suuri korjaustyö, jolloin muun muassa uusittiin kaikkien rakennusten katot. Vuonna 1970 Ikäpirtti ja Kalliopirtti siirrettiin ja koottiin parituvaksi pihapiirin pohjoissivulle täydentämään rakennusryhmää. Tämän jälkeen Murtovaarassa on tehty kunnostustöitä Valtimo-seuran johdolla.


title: Murtovaaran talomuseo

text: Murtovaaran talomuseo koostuu kolmenlaisista osista: alkuperäisistä, rekonstruktioista ja apurakenteista. Alkuperäisiä ovat ne kokonaisuuden osat, jotka ovat peräisin ajalta ennen talomuseon perustamista. Rekonstruktioita ovat vanhan mallin mukaan tehdyt osat, kuten vesikatot ja jotkut vaihdetut hirret, jotka ovat korvanneet aidon osan. Museon rekonstruktioita ovat myös lavasteet, jotka on tehty talomuseon aikana korvaamaan kokonaan hävinnyt rakenne. Murtovaarassa lavasteita ovat muun muassa vinttikaivo ja vanhojen pirttien sisustukset. Apurakenteiden tehtävänä on suojata niitä alkuperäisiä rakenteita, joita ei huonosta kunnostaan huolimatta haluta tai voida uusia. Tällaisia apurakenteita ovat esimerkiksi katoissa käytetyt peltilevyt ja hirsikehikoita tukevat följarit.


title: Murtovaaran talomuseo

text: Vuonna 2005 pidettiin tilalla kansainvälinen perinnerakennusten korjausleiri, jonka aikana kunnostettiin rantalato ja navetan pärekatto.


title: Murtovaaran talomuseo

text: Ikäpirtti on savutupa 1700-luvulta ja se on vanhin Murtovaaran vuosiluvulla merkityistä rakennuksista. Pirtin vasemmasta takanurkasta löytyi vuosiluku 179?, jonka viimeinen numero on vain osittain näkyvissä ja vanhasta ikkunalaudasta löytyi heikosti erottuva luku 1794.


title: Murtovaaran talomuseo

text: Pirtin koko on 4 x 4 metriä. Tuvassa on nurkkapatsaallinen, sisäänlämpiävä avokiukainen, sieraimeton savu-uuni. Tuvassa on kaksi ortta karjalaiseen tapaan rajaten tilan miesten, naisten ja vieraiden osiin. Karjalaisen talon esikuvan mukaisesti pirttiin on liitetty liha- ja kala-aitat. Kattorakenteena on "vuoliaiskatto", jonka kateaineena on tuohi levitettynä ruoteitten päälle, painona malat. Pirtissä on kaksi neliruutuista, aiempien luukkuikkunoiden tilalle tehtyä ikkunaa.


title: Murtovaaran talomuseo

text: Tilantarpeen kasvaessa rakennettiin seuraavaksi 1800-luvulla Kalliopirtti. Museota perustettaessa vuonna 1970 se siirrettiin Ikäpirtin yhteyteen ja erotettiin siitä porstualla, solalla. Pirtin seinässä on keskeneräiseksi jäänyt vuosiluku 1802. Pirtin koko on 5,5 x 5,5 metriä. Jäljistä näkyy, että kalliopirtin rakentajat ovat olleet taitavia kirvesmiehiä. Pirtin sisustuksena ovat nurkkakaapit ja orsitus. Ikkunoiden muotoiluun on kiinnitetty suurta huomiota. Huoneen ikkunat ovat suurentuneet ja huoneen valoisuus lisääntynyt. Kalliopirtin kiuas on ikäpirtin kiukaan kaltainen. Uunin rakennusaineena on käytetty liuskekiveä. Yhdistämällä nämä kaksi pirttiä on perheelle saatu kaksi lämmitettävää tupaa, porstua ja ruoan säilytystila. "Lakeinen", puinen savuhormi, on yhdestä puusta koverrettu ja piipunhatulla suojattu. Katto on tuohi-malkakatto.


title: Murtovaaran talomuseo

text: Päärakennus 1900-luvun vaihteesta on kookkain ja uusin asuinrakennus ja se on jo rakennettu uloslämpiäväksi. Sen kokonaispituus on 17 metriä ja pirtin sisämitat ovat 7,2 x 7,2 metriä. Se on 1900-luvun vaihteesta. Pirtin ulkoseinältä voidaan lukea vuosiluku 1895 ja kirjaimet J:L eli Juho Lipponen. Rakennus on kuitenkin pysytetty vaiheittain. Kamareihin johtavan oven lähellä on merkinnät 1903 ja 1905. Rakennuksen pohjakaaviona on paritupa, joista toinen on jaettu kahdeksi kamariksi, joissa on oma uuni. Huonejärjestykseltään se on samankaltainen Ikäpirttiin verrattuna. Pirtin tupa on laaja ja siihen on pyritty saamaan mahdollisimman paljon valoa. Lakilamppu on myös ollut käytössä. Uunin otsaosassa on kupu keräämässä ja johtamassa savut ulos savutorven kautta.


title: Lehtovuori

text: Lehtovuori on rakennusneuvos Olli Lehtovuoren mukaan nimetty asuinalue Helsingin Konalan kaupunginosassa. Se sijoituu Vantaan ja Espoon rajojen tuntumaan ja on Helsingin läntisin kolkka. Naapureina ovat mm. Uusmäki lännessä ja Malminkartano idässä.


title: Lehtovuori

text: Alueen on suunnitellut arkkitehti Eric Adlercreutz. Lehtovuoreen on rakennettu vuosina 2002-2005 88 asuntoa, jotka sijaitsevat 2- tai 3-kerroksisissa puuverhoilluissa erillis- ja paritaloissa.


title: Lehtovuori

text: Alueen pohjoisosaan on myös rakennettu kaksi Nuorisoasuntoliiton kerrostaloa, joissa on yhteensä 72 asuntoa.


title: Luettelo Naruton jaksoista

text: Tämä on luettelo animesarja Naruton jaksoista.


title: Adrien Basin

text: Adrien Basin (k. 1498 tai myöhemmin) oli flaamilaisen koulukunnan säveltäjä ja laulaja varhaisen renessanssin ajalla.


title: Adrien Basin

text: Basin toimi henkilökohtaisena laulajana Burgundin herttua Kaarle Rohkealle. Hän vietti huomattavan osan ammattiurastaan Bruggessa. Kaarle Rohkea sai surmansa taistelussa 1477, jonka jälkeen Basinin tiedetään toimineen diplomaattina. Viimeinen löydetty maininta hänestä on vuodelta 1498.


title: Adrien Basin

text: Kaikki Basinin säilyneet teokset ovat maallisia. On epäselvää, jatkoiko hän sävellystyötään enää Kaarle Rohkean kuoltua.


title: Gilles Mureau

text: Gilles Mureau tai Mureue (n. 1450–1512) oli ranskalainen renessanssisäveltäjä ja -laulaja. Hän vaikutti Keski-Ranskassa, etupäässä Chartresissa.


title: Gilles Mureau

text: Mureau aloitti kuoropoikana ja nousi vuonna 1469 kuoromestariksi. Hänestä tuli kaniikki 1472, ja hän teki maaliskuusta marraskuuhun 1483 pyhiinvaellusmatkan Jerusalemiin. Hän vieraili myös Santiago de Compostelassa. Mureaun tiedetään tunteneen Johannes Tinctoris ja Johannes Ockeghem henkilökohtaisesti. Mureau kuoli heinäkuussa 1512 tai hieman tätä aiemmin.


title: Gilles Mureau

text: Mureaulta on säilynyt vain neljä teosta, kaikki rondeau-kappaleita.


title: Ferrari 330 P4

text: Ferrari 330 P4 on Ferrarin valmistama GT-luokan kilpa-auto. Autoja valmistettiin vain kolme kappaletta vuonna 1967. Auton suunnitteli Drogo. Siinä oli V12, josta saatiin 450 hevosvoimaa (113 hv/l).


title: Ferrari 330 P4

text: Moottoriurheilun puolella 330 P4 mallia edelsi Ferrarin ensimmäinen keskimoottorinen kilpa-auto Ferrari Dino 246. Muutama vuosi tämän jälkeen julkaistiin Ferrari 250 P, jossa oli ensimmäinen V12-moottori automerkin historiassa. Autolla voitettiin 1963 Le Mansissa kautta historian ensimmäinen keskimoottoristen voitto. Henry Ford oli halukas ostamaan koko Ferrarin 1960-luvun puolivälissä, mutta Enzo Ferrarin kieltäydyttyä kaupoista Ford alkoi valmistaa tulevaa mestarikilpuria Ford GT40. Ford GT40:llä voitettiin useita kilpailuja.


title: Eila Pellinen

text: Eila Pellinen (oik. Eila Reima, 6. elokuuta 1938 Sulkava – 10. huhtikuuta 1977 Espoo) oli suomalainen iskelmälaulaja.


title: Eila Pellinen

text: Eila Pellinen syntyi viisilapsisen sulkavalaisperheen esikoiseksi. Muutettuaan Helsinkiin 1956 Pellinen meni töihin kirjapainoon ja aloitti lauluopinnot päivätyönsä ohessa. Toivo Kärki keksi hänet vuonna 1957 koelaulutilaisuudesta ja antoi hänelle levytysmahdollisuuden samana vuonna. Kärjen näkökulmasta Eila Pellisen tulo musiikkimaailmaan tapahtui juuri oikealla hetkellä, sillä hän kaipasi talliinsa nuorta, persoonallista ja varsinkin huippulahjakasta naislaulajaa. Iskelmä eli tuolloin murrosvaihettaan, kun tango oli syrjäytymässä foxtrotien tieltä, ja levytilastojen kärjessä olivat kilpailevan levy-yhtiön Scandian naislaulajat Annikki Tähti, Brita Koivunen ja Laila Kinnunen.


title: Eila Pellinen

text: Pellinen levytti useita Kärjen sävellyksiä, joista tunnetuimpia on "Onni jonka annoin pois". Hänen asemaansa Kärjen sävelmien luotettavana tulkkina osoitti se, että Kärki antoi hänen levytettäväkseen foksin "Things happen that way", jolla Kärki oli osallistunut voitokkaasti kansainväliseen sävellyskilpailuun vuonna 1939. Reino Helismaan sanoin kappale päätyi levylle nimellä "Näin kai määrätty on". Pellisen ominta alaa olivat lisäksi käännöskappaleet, kuten "Kaksi kitaraa", "Kultaiset korvarenkaat", "Vihreät niityt", "Surullinen sunnuntai" ja "Särkyneen toiveen katu".


title: Eila Pellinen

text: Pellinen liittyi Ossi Runnen yhtyeeseen 1950-luvun lopulla. Hän esiintyi myös elokuvissa sekä lauluäänenä lukuisille näyttelijöille.


title: Eila Pellinen

text: Pellisellä oli oma orkesteri 1960-luvulla. Uudet tuulet musiikkirintamalla vähensivät kuitenkin levytyksiä sekä myös esiintymisiä. 1970-luvulle tultaessa hän esiintyi enää oikeastaan pääkaupunkiseudulla. Viimeisen levynsä hän julkaisi vuonna 1975. Eila Pellinen kuoli syöpään 38-vuotiaana.


title: Voiteluöljy

text: Voiteluöljyä käytetään esimerkiksi moottoreissa, vaihteistoissa ja hydrauliikkajärjestelmissä. Voiteluaineen tehtäviä ovat muun muassa vähentää kosketuspintojen välistä kitkaa, siirtää energiaa ja sitoa epäpuhtauksia. Voiteluöljyjä luokitellaan muun muassa viskositeetin, käyttötarkoituksen, perusöljyn ja laatuluokitusten mukaan.


title: Jean Braconnier

text: Jean Braconnier (k. noin 1512) oli ranskalainen renessanssinajan säveltäjä ja laulaja.


title: Jean Braconnier

text: Varhaisin maininta asiakirjoista on löytynyt vuodelta 1478. Hän toimi vuodesta 1496 Filip IV:n palveluksessa ja matkusti pariin otteeseen Espanjaan. Vuonna 1507 hän liittyi Ludvig XII:n laulajiin ja toimi Ranskan hovissa ilmeisesti loppuikänsä. Maininta Braconnierin kuolemasta on säilynyt useissa merkinnöissä. Se tapahtui ilmeisesti 22. tammikuuta 1512 tai hieman tätä aiemmin.


title: Jean Braconnier

text: Guillaume Crétin kirjoitti Braconnierin muistolle elegian. Ainoa tunnettu kappale, joka varmuudella on Braconnierin käsialaa, on neliosainen polyfoninen chanson "Amours me trocte par la pancé". Ajalle tyypillisesti useat sävellykset ovat saattaneet säilyä anonyymeinä tai väärille tekijöille merkittyinä.


title: Murtovaara

text: Murtovaara tarkoittaa seuraavia kohteita:


title: SF-paraati

text: SF-paraati on vuonna 1940 valmistunut Yrjö Nortan ohjaama suomalainen musiikkielokuva. Elokuva sai ensi-iltansa toukokuussa 1940, kaksi kuukautta talvisodan päättymisestä. Kyseessä on lennokas musiikkikomedia, jolle oli tilaus raskaan sodan jälkimainingeissa. Elokuva oli kuvattu ennen sotaa kesällä 1939. Tarinassa viitataan esimerkiksi Helsingissä vuonna 1940 pidettäviksi suunniteltuihin olympialaisiin.


title: SF-paraati

text: "SF-paraatissa" esitetään useita ikivihreiksi kohonneita iskelmiä, kuten "Nuoruuden sävel" ja "Potkut sain".


title: SF-paraati

text: Televisiossa "SF-paraati" esitettiin ensi kerran 22. kesäkuuta 1973. Elokuva on julkaistu myös DVD:nä.


title: SF-paraati

text: Ansa Koskeli on matkaopas, jonka johdolla esitellään kesän 1939 Helsinkiä. Musiikkia harrastava taksikuski Tanu Paalu on iskenyt häneen silmänsä. Ansaan on ihastunut myös hänen kollegansa Jopi Rintee. Mies varastaa suudelman Ansalta, mistä neito suivaantuu pahan kerran. Kolmantena Ansaan ihastuneena on hänen esimiehensä johtaja Anger, joka ahdistelee häntä eräänä iltana, mistä Ansa suuttuu. Eräällä turistikierroksella Ansa löytää maasta turistin kadottaman rannerenkaan. Tunnollinen opas laittaa sen talteen, mutta väärään paikkaan: omaan ranteeseensa. Kun korunsa hukannut rouva huomaa helyn Ansan ranteessa, hän on oitis vaatimassa potkuja tälle.


title: SF-paraati

text: Jopi on tietoinen Ansan viattomuudesta, mutta haluaa kostaa Ansan viileän suhtautumisen hänen taannoiseen lähestymisyritykseensä ja valehtelee johtaja Angerille, ettei tiedä asiasta mitään. Ansa joutuu oikeusmurhan uhriksi ja saa potkut. Hän saa uuden työpaikan kioskin myyjänä. Kioskilla hän tapaa yllättäen Tanun ja alkaa vähitellen lämmetä miehelle. Myös Tanulla on epäonnea työasioissa: hänen taksinsa (avomallinen punainen luksusauto Opel Admiral, vuosimalli 1939) pannaan ajokieltoon, ja hän menettää myös soittajanpaikkansa ravintolassa.


title: SF-paraati

text: Tanun mielessä alkaa syntyä uusi iskelmä, joka on pian leviävä kuin tauti ympäri kaupunkia! Ansa kirjoittaa lauluun sanat. Syntyy "Nuoruuden sävel". Pian Ansa ja Tauno esittävät kappaleen radiossa. Asiakaspulasta kärsivän ravintola Sensation johtajat haluavat Tanun ja Ansan houkuttelemaan asiakkaita uuden suosikki-iskelmän avulla. Asiakkaat ihastuvat Tanun ja Ansan eritahtiseen esitykseen, mutta johtajat pitävät sitä fiaskona ja antavat parille saman tien potkut. "Nuoruuden sävelen" oikeasta sävellajista kehkeytyy lopulta mahtava riita, joka johtaa Ansa ja Tanun välirikkoon.


title: SF-paraati

text: Jopin omaatuntoa alkaa kolkuttaa, ja hän selvittää koruskandaalin johtaja Angerille, joka haluaa palkata Ansan takaisin. Ansa suostuu. Tanu puolestaan pääsee jatkamaan kuljettajan ammattiaan. Mutta ravintola Sensatioon on iskenyt jälleen asiakaskato. Ansaa ja Tanua aletaan etsiä kiireesti. Kun heidät on vihdoin saatu ravintolan lavalle, he esittävät "Nuoruuden säveltä" edelleen dissonanssissa. Yleisö on riemuissaan. Ennen pitkää suosikkipari löytää konsonanssin, ja elokuvan loppu on tanssi- ja lauluspektaakkelia.


title: SF-paraati

text: Sivujuonena "SF-paraatissa" seurataan kivennapalaista Toppo Tattia, joka saapuu Helsinkiin etsimään veljeään Aku Ruususta. Ansan äiti Siiri Koskeli ja Aku muodostavat elokuvan subrettiparin.


title: SF-paraati

text: "SF-paraatin" musiikkikappaleet on säveltänyt Georg Malmstén. Siinä esitetään muun muassa aikansa tarttuva iskelmä "Pot-pot-pot-pot-potkut sain...", jonka on sanoittanut R. R. Ryynänen salanimellä Reino Ranta. Elokuvan johtomusiikki on "Nuoruuden sävel". Se alkaa soida ennen alkutekstejä, ja itse alkutekstien kohdalla musiikki on sovitettu kulloinkin esillä olevan nimen logiikkaan. Runsas puolet "SF-paraatista" kuluu tilanteisiin, joissa Tanu hakee oikeaa muotoa "Nuoruuden sävelelle".


title: SF-paraati

text: Petri Nevalainen kirjoittaa kirjassaan "Kaikkien aikojen Tauno Palo": ""SF-paraatissa" mielenkiinnon herättää myös tietoisuus siitä, että Malmsténin iskelmät yhdistävät elokuvassa eri yhteiskuntaluokkia ja ammatteja: suusta suuhun kiertävät iskusävelmät toimivat monta vuosisataa vanhojen kaanon-laulujen tavoin."


title: SF-paraati

text: Ikonen ja Palo esittivät elokuvan sävelmiä myöhemmin yhteiskiertueillaan ja levyttivät niitä 1970-luvulla.


title: SF-paraati

text: SF-paraati sai aikalaiskriitikoilta melko myönteisen vastaanoton. Elokuvan nokkeluutta ja kepeyttä kiiteltiin. Ilta-Sanomien kriitikko antoi tunnustusta Lutsin tavalle kuvata Helsinkiä. Kriitikko piti kappaletta "huolettomana kevätparaatina", jonka "moniaita tunnelmakohtauksia" olisi tosin voinut lyhentää. Uuden Suomen kriitikko nosti esiin Malmsténin keväisen nuorekkaan musiikin. Hän huomautti myös ajankohdasta: " --- jos yleisö suhtautuu elokuvaan pidättyvämmin kuin tavallisesti, ei se johdu siitä, että se olisi ikävä, vaan siitä, että ajat ovat toiset kuin silloin, kun filmiä ruvettiin tekemään." "SF-paraatin" näyttelijöitä kehuttiin kautta linjan. Kaarlo Angerkoski kuoli pian kuvausten päätyttyä, ja hänet mainittiin "armoitettuna koomikkona", jonka kuolema oli suuri menetys taiteelle.


title: SF-paraati

text: Vuonna 1983 nostaa Ilta-Sanomien kriitikko "SF-paraatin" "kotimaisen elokuvan ensimmäiseksi varsinaiseksi musikaaliksi". Eräiden asiantuntijoiden mielestä saman kunnian voi yhtä hyvin antaa elokuvalle "Meidän poikamme merellä" (1933). Vuonna 1994 puolestaan arvioitiin: "--- elämänilon raikkaana ylistyksenä "SF-paraati" on edelleen lyömätön kotimainen klassikko". Myöhemmissä arvioissa "SF-paraatia" on pidetty niin aikansa eläneenä eskapistisena hupailuna kuin Tauno Palon ja Ansa Ikosen kirkkaimpana yhteisenä saavutuksenakin, jossa on musiikki-ilottelua, matkailumainosta ja yhtiön tähtien suosion pönkitystä.


title: SF-paraati

text: Särkkä tilasi "SF-paraatin" alkuperäiskäsikirjoituksen maisteri Tapio Pihalta. Jo käsikirjoitusvaiheessa Pihan mielessä kangasteli tietty näyttelijäkaarti, ja hän nimesi roolihenkilöt osittain heidän mukaansa. Elokuvan mainonnassa käytetty luonnehdinta "Helsingin kattojen yllä ja alla" viittaa René Clairin varhaiseen äänielokuvaan "Sous les toits de Paris" ("Pariisin kattojen alla") (1930).


title: SF-paraati

text: "SF-paraati" oli yksi monista ennen talvisotaa valmistuneista suomalaisista elokuvista, joiden ensi-ilta lykättiin, ja ne esitettiin vasta välirauhan aikana. Sen oli määrä saada ensi-iltansa vuosikymmenen viimeisenä päivänä, 31. joulukuuta 1939, mutta sodan takia ensiesitys siirtyi seuraavaan kevääseen. Lokakuun 1939 lopussa Suomen Filmiteollisuus mainosti "SF-paraatia" elokuvaksi modernista Helsingistä. Tutut suosikkinäyttelijät haluttiin esitellä katsojille uudesta näkökulmasta "hauskan ja elegantin revyyelokuvan tähtinä", jotka "laulavat ja tanssivat elämäniloa vaikeisiin aikoihin".


title: SF-paraati

text: Kaupallisesti "SF-paraati" menestyi melko hyvin; se keräsi katsojia hieman ensi-iltavuotensa keskiarvoa enemmän. Vuoden 1945 loppuun mennessä elokuvan oli nähnyt 411 844 maksanutta katsojaa.


title: SF-paraati

text: Ansa Ikonen oli kuvausten aikana raskaana. Kesän 1939 kuluessa se alkoi näkyä, mutta ohjaaja Norta ei tästä piitannut. Tästä syntyi eripuraa Ikosen ja Nortan välille. Ikonen mainitsee Nortan ainoana ohjaajana, jonka kanssa hänellä elokuvaurallaan oli vaikeuksia.


title: SF-paraati

text: Sen lisäksi, että "SF-paraatin" pääosanäyttelijät ovat 1930-luvun lopun suosikkeja, myös pienissä sivuosissa ja avustajatason osissa vilahtelee tunnettuja nimiä, esimerkiksi Verna Piponius ja Rauha Rentola turisteina, Laila Jokimo tanssiravintolan yleisönä, Sylvi Salonen konekirjoittajana ja Jalmari Rinne oopperalaulajana.


title: Borovitinovin senaatti

text: Borovitinovin senaatti oli toinen ns. "sapelisenaatti", jossa oli yhdenvertaisuuslakiin perustuen myös syntyperäisiä venäläisiä. Suomalaisetkin olivat lisäksi hyvin pitkään Venäjällä uraa tehneitä sotilaita, jotka olivat täysin lojaaleja kenraalikuvernööri Seynin johdolla tehtävissä venäläistämistoimissa.


title: Borovitinovin senaatti

text: Keisari Nikolai II luopui vallasta 15. maaliskuuta 1917. Seuraavana päivänä vangittiin kenraalikuvernööri Seyn ja talousosaston varapuheenjohtaja Borovitinov ja toimitettiin vangittuina junalla Pietariin. Helmikuun manifestista lähtien säädetyt venäläistämislait peruttiin. Autonomia astui siis voimaan. Vara-amiraali Wirenius hoiti talousosaston puheenjohtajan tehtäviä vt:nä aina parlamentaarisen suomalaisen Tokoin senaatin nimittämiseen 26. maaliskuuta 1917 asti.


title: Albiitti

text: Albiitti on maasälpiin kuuluva plagioklaasimineraali. Plagioklaasi on kahden eri maasälvän, albiitin ja anortiitin, seossarja, ja albiitti onkin plagioklaasin kiinteäliuosseossarjan päätejäsen. Albiitin kemiallinen kaava on NaAlSiO, ja sen anortiittipitoisuus on alle 10 %. Albiitti on natriumrikas mineraali, ja siksi sitä kutsutaan joskus natriummaasälväksi.


title: Albiitti

text: Albiitin kovuus Mohsin asteikolla on 6–6,5 ja ominaispaino noin 2,62. Mineraalin väri on yleensä valkoinen tai vihertävä. Albiitin nimi tulee latinan kielen sanasta "albus" eli valkoinen. Mineraalia käytetään raaka-aineena muun muassa lasi- ja posliiniteollisuudessa.


title: Corey Feldman

text: Corey Scott Feldman (s. 16. heinäkuuta 1971, Chatsworth, Kalifornia) on yhdysvaltalainen televisio- ja elokuvanäyttelijä. Corey sai ensikosketuksensa viihdemaailmaan jo kolmen vuoden ikäisenä, kun hän esiintyi McDonalds-mainoksessa. Pian tämän jälkeen vuonna 1979, Corey sai ensimmäisen televisioroolinsa lyhytaikaiseksi jääneessä sarjassa "The Bad News Bears". Vaikka sarja oli käytännössä floppi, se toimi kuitenkin päänavauksena Coreyn uraa ajatellen.


title: Corey Feldman

text: Corey on urallaan esiintynyt yli 50 elokuvassa, joista kenties tunnetuimpia ovat "The Lost Boys" ja "Stand by Me – viimeinen kesä", joissa hän esiintyi muun muassa Kiefer Sutherlandin kanssa. Myös elokuva "Arkajalat" ("The Goonies", 1985) on hyvin tunnettu.


title: Corey Feldman

text: Feldman on naimisissa Susie Feldmanin kanssa ja heillä on yhteinen lapsi nimeltään Zen Scott Feldman, s. 7. elokuuta 2004.


title: Léon Boëllmann

text: Léon Boëllmann (s. 9. syyskuuta 1862, Alsace – 15. elokuuta 1897, Pariisi) oli ranskalainen säveltäjä. Hänen opettajiaan olivat Eugène Gigout, joka oli hänen anoppinsa lanko, ja Gustave Lefèvre. Boëllmann nimitettiin urkuriksi Saint-Vincent-de-Paul -kirkkoon Pariisissa, mutta ehti toimia virassa vain lyhyen aikaa, sillä hän kuoli tuberkuloosiin 35-vuotiaana.


title: Léon Boëllmann

text:
Hänen tunnetuimpiin teoksiinsa kuuluu uruille sävelletty "Suite gothique" (Goottilainen sarja), jonka osat ovat
Boëllmann muistetaan etenkin tästä ja muista urkuteoksistaan, mutta etenkin elinaikanaan hän sai ansaittua huomiota myös mm. kamarimusiikillaan.


title: Soil

text: SOiL on vuonna 1997 Yhdysvalloissa perustettu viisihenkinen hard rock -yhtye.


title: Soil

text: SOiLin perustivat death metal -yhtye Oppressorin (Tim King – laulu ja basso, Adam Zadel – kitara, Tom Schofield – rummut) sekä Broken Hopen (Shaun Glass – basso) entiset jäsenet. Yhtyeen kolme ensimmäistä julkaisua eli EP:t "SOiL" ja "El Chupacabra" sekä täyspitkä albumi "Throttle Junkies" eivät saaneet suurempaa suosiota. Näihin aikoihin SOiLin jäsenet sitoutuivat soittamaan SOiLissa muiden yhtyeiden sijaan.


title: Soil

text: SOiLin läpimurto tuli, kun orlandolainen radioasema WJRR otti SOiLin demon "Halo" laajaan soittoon, minkä ansiosta yhtye pääsi J Records -levy-yhtiölle (osa RCA Recordsia). SOiLin seuraava albumi "Scars" saavuttikin jopa maailmanlaajuista suosiota. J Recordsin ja SOiLin tiet kuitenkin erosivat, kun seuraava albumi "Re•de•fine" oli paha pettymys. Heti sen jälkeen Ryan McCombs ilmoitti jäävänsä taka-alalle perheensä takia. McCombs korvattiin AJ Cavalierilla


title: Soil

text: 21. syyskuuta 2005 SOiL teki levysopimuksen newyorkilaisen DRT Entertainmentin kanssa. Yhtyeen neljäs levy "True Self" julkaistiin keväällä 2006.


title: Soil

text: 2008 SOiL on kertonut soittavansa muiden kirjoittamaa materiaalia uuteen julkaisuunsa. Uuden levyn, Picture Perfect, on luvattu ilmestyvän vuoden 2009 syyskuussa.


title: Maria Pietilä-Holmner

text: Maria Pietilä-Holmner (s. 25. heinäkuuta 1986 Uumaja, Ruotsi) on ruotsalainen alppihiihtäjä, jonka suurin saavutus on suurpujottelun MM-hopea Åren maailmanmestaruuskilpailuista 2007. Maria Pietilä-Holmneria valmentaa hänen suomalainen isänsä Tom Pietilä, joka on entinen pääsarjatason jääkiekkoilija.


title: Maria Pietilä-Holmner

text: Pietilä-Holmner sijoittui Santa Caterinan MM-kilpailuissa 2005 pujottelussa 13:nneksi ja suurpujottelussa 16:nneksi. Torinon olympialaisissa 2006 hän oli suurpujottelussa kymmenes ja pujottelussa sijalla 21. Samana talvena hän voitti pujottelun junioreiden maailmanmestaruuden.


title: Maria Pietilä-Holmner

text: Pietilä-Holmner saavutti Åressa 2007 suurpujottelun MM-hopeaa Nicole Hospin jälkeen. Lisäksi hän sijoittui yhdenneksitoista pujottelussa. Val d'Isèren MM-kilpailuissa 2009 hän oli suurpujottelussa kahdeksas ja Vancouverin olympialaisissa 2010 pujottelussa neljäs. Garmisch-Partenkirchenin MM-kilpailuissa 2011 hän otti pronssia joukkuekilpailussa ja pujottelussa. Schladmingin MM-kilpailuissa 2013 hän kuului Ruotsin hopeajoukkueeseen joukkuekilpailussa, oli kuudes pujottelussa ja 18:s suurpujottelussa. Sotšin olympialaisissa 2014 hän sijoittui suurpujottelussa kuudenneksi. Vailin / Beaver Creekin MM-kilpailuissa 2015 hän sai joukkuekilpailussa pronssia sekä sijoittui suurpujottelussa yhdeksänneksi ja pujottelussa 14:nneksi. Hän sai MM-pronssia joukkuekilpailussa myös Sankt Moritzissa 2017. Pujottelussa hän oli neljästoista.


title: Maria Pietilä-Holmner

text: Pietilä-Holmner saavutti ensimmäisen palkintokorokepaikkansa maailmancupissa oltuaan toinen Levin pujottelussa kaudella 2008–2009. Ensimmäisen maailmancupin voittonsa hän otti kaudella 2010–2011 Aspenin pujottelussa. Myöhemmin samalla kaudella hän voitti myös Münchenin olympiapuistossa käydyn paripujottelukilpailun. Pujottelucupissa hän sijoittui neljänneksi. Kaudella 2011–2012 hän sijoittui Aspenin pujottelussa toiseksi. Kaudella 2013–2014 Pietilä-Holmner sijoittui Val d’Isèren suurpujottelussa kolmanneksi, Bormion pujottelussa toiseksi, Flachaun pujottelussa kolmanneksi ja Åren pujottelussa toiseksi. Maailmancupin kokonaiskilpailussa hän oli seitsemäs, suurpujottelucupissa kolmas ja pujottelucupissa neljäs. Maailmancupkaudella 2014–2015 Pietilä-Holmner voitti Åren pujottelun. Kaudella 2015–2016 hän oli kolmas Tukholman paripujottelussa.


title: Noita palaa elämään (elokuva)

text: Noita palaa elämään on suomalainen kauhuelokuva vuodelta 1952. Sen on ohjannut Roland af Hällström ja tuottanut Mauno Mäkelä. Käsikirjoituksen ovat tehneet Kaarlo Nuorvala ja Hällström itse kirjailijanimellään Viljo Hela. Se pohjautuu Mika Waltarin samannimiseen näytelmään, joka sai ensi-iltansa vuonna 1946. Näytelmästä suunniteltiin elokuvaa jo vuonna 1950, jolloin ohjaajana olisi ollut Hannu Leminen ja miespääosassa Hannun roolissa Tauno Palo, mutta Birgitin osaan ei löydetty sopivaa näyttelijää. Elokuvan ensi-ilta oli 3. lokakuuta 1952 Helsingissä Rexissä ja Tuulensuussa.


title: Noita palaa elämään (elokuva)

text: Elokuvaa on pidetty yhtenä ensimmäisistä suomalaisista kauhuelokuvista "Valkoisen peuran" (1952) ja "Linnaisten vihreän kamarin" (1945) rinnalla. Sen alastomuuskohtaukset herättivät aikoinaan kohua, ja niiden ansiosta se myytiin sekä Yhdysvaltoihin että Länsi-Saksaan. Suomessa sensuuri leikkasi elokuvasta 14 metriä, ja siitä poistettiin muun muassa arkeologin repliikki: ”Tahdon sulkea syliini nuoren lämpimän ruumiin - niityllä, kukkien luona alastomana, tulen lämmössä, veren lämmössä.”


title: Noita palaa elämään (elokuva)

text: "Noita palaa elämään" sai kaksi Jussi-palkintoa: parhaasta kuvauksesta (Esko Töyri) ja parhaasta lavastuksesta (Lauri Elo).


title: Noita palaa elämään (elokuva)

text: Nuori Mirja Mane sai osastaan sekä kiitosta että kritiikkiä: Panu Rajala on laskenut, että naiskriitikot yleensä kritisoivat häntä, mutta joidenkin mieskriitikoiden mielestä hänen suorituksensa ilmensi selvää lahjakkuutta.


title: Noita palaa elämään (elokuva)

text: Myöhemmät arviot elokuvasta ovat usein olleet kielteisiä. Sitä on luonnehdittu kömpelöksi ja jopa tahattoman koomiseksi. Ohjausta on pidetty epätasaisena. Rajalan mukaan elokuva ei löydä omaa tyyliään, ja kun se harhailee unen ja toden rajamailla, se ei ole kovin uskottava. Toisaalta se on yksi harvoja kotimaisia kauhuelokuvia ja siten kuriositeettina kiehtova.


title: Eila Pienimäki

text: Eila Pienimäki (nyk. Pienimäki-Kuukkula) (s. 18. helmikuuta 1939 Töysä) on suomalainen iskelmälaulaja. Hän osallistui useisiin iskelmälaulukilpailuihin ja voitti niistä useita. Vuonna 1958 saavutettu voitto vei hänet levytysstudioon. Hänen läpimurtonsa tapahtui maaliskuussa 1959 kappaleella "Vanhan veräjän luona". Muita hänen tunnettuja levytyksiään ovat muun muassa "Laulu tulipunaisesta kukasta", "Tulenliekki" ja "Älä lähde pois". 1960-luvulla hän avioitui yhdysvaltalaisen seiväshyppääjän John Cramerin kanssa ja muutti Yhdysvaltoihin. Avioliiton purkauduttua vuonna 1980 Pienimäki palasi Suomeen ja jatkoi keikkailua ja levyttämistä. Nykyisin hän asuu maaseudun rauhassa Ikaalisissa.


title: Ylösvetovastus

text: Ylösvetovastus on vastus, joka varmistaa, että elektronisen komponentin tuloliitäntä on ylätilassa eli looginen ykkönen silloin, kun liitäntään ei ole kytketty muuta signaalia.


title: Ylösvetovastus

text: Avokollektorilähtöinen kytkentä ei ykköstilassa ollessaan anna ollenkaan jännitettä, mutta ylösvetovastuksella seuraavan komponentin tuloon saadaan oikea ykköstilaa merkitsevä jännite. Kun avokollektorilähtö siirtyy nollatilaan, transistori alkaa johtaa, jolloin ylösvetovastuksen kautta tuleva sähkövirta ei riitä pitämään lähtöä ykköstilassa ja jännite putoaa nollatilaa vastaavaksi. Transistorin tilalla voi olla myös vaikkapa kytkin, jolla tulon tila saadaan tarvittaessa pakotettua nollaksi. Mikäli transistorin tilalle kytketään kondensaattori, asettuu jännite virran kytkemishetkellä nollatasolle, mutta kondensaattorin varauduttua jännite nousee ykköstasoa vastaavaksi. Tällaista vastuksen ja kondensaattorin muodostamaa RC-piiriä käytetään, kun halutaan esimerkiksi nollata mikropiiri virran kytkemishetkellä.


title: Ylösvetovastus

text: Alasvetovastus toimii samalla periaatteella kuin ylösvetovastus, mutta varmistaa tuloliitännän tilan nollaksi, jos muuta signaalia ei ole kytketty.


title: Vanhan veräjän luona

text: 20 suosikkia – Vanhan veräjän luona on Eila Pienimäen vuonna 1999 julkaistu kokoelmalevy.


title: Hardyn–Littlewoodin maksimaalifunktio

text:
Hardyn–Littlewoodin maksimaalifunktio eli Hardyn–Littlewoodin maksimaalioperaattori avaruudessa formula_1 on lokaalisti Lebesgue-integroituville funktioille formula_2 määritelty operaattori
formula_3:
missä formula_5 on formula_6-keskisen formula_7-säteisen pallon formula_8 Lebesguen mitta.
Funktio on alaspäin puolijatkuva ja sublineaarinen, eli formula_9
kaikilla lokaalisti integroituvilla funktioilla "f" ja "g" ja skalaareilla "a" ja "b".


title: Hardyn–Littlewoodin maksimaalifunktio

text: Ensimmäisen yksiulotteisen maksimaalifunktion kehitti intohimoisena kriketinpelaajana tunnettu matemaatikko G.H. Hardy kollegansa J.E. Littlewoodin kanssa 1900-luvun ensimmäisellä puoliskolla (ks. Hardy ja Littlewood 1930, ja Young 1981). Tämä mietiskeli pelin pisteiden laskua ja totesi kuinka yhdessä pelissä epäonnistuminen tasoittuu aiempien taikka tulevien pelien hyvillä tuloksilla, ja etenkin, mikäli jokin edeltävä peli on ollut todellinen menestys, voisi se keskiarvoja laskeskelemalla vaikuttaa tulevien pelien tuomaan tason notkahdukseen lohduttavasti vielä pitkänkin ajan päästä. Tutkiakseen suurimpien arvojen vaikutusta keskiarvoihin, Hardy ja Littlewood kehittivät reaalisuoralle etäisyydellä painotetun ”suurimman keskiarvon” funktion: maksimaalifunktion, joka kuvaa funktioita niiden suurimpien ”massakeskittymien” avulla.


title: Hardyn–Littlewoodin maksimaalifunktio

text: Eräs keskeisimpiä maksimaalifunktiota koskevia tuloksia on Maksimaalilause.


title: Hardyn–Littlewoodin maksimaalifunktio

text: Olkoon formula_10.


title: Hardyn–Littlewoodin maksimaalifunktio

text: (a) Jos formula_11, niin funktio formula_12 on äärellistä melkein kaikkialla.


title: Hardyn–Littlewoodin maksimaalifunktio

text:
(b) Jos formula_13 , niin jokaiselle formula_14
(c) Jos formula_19, niin formula_20 ja


title: Hardyn–Littlewoodin maksimaalifunktio

text: Maksimaalilauseen seurauksena saadaan (ks. esimerkiksi Stein 1970) muun muassa Lebesguen differentioituvuuslause.


title: Alppihiihto talviolympialaisissa 1994

text: XVII talviolympialaiset järjestettiin vuonna 1994 Lillehammerissa, Norjassa. Alppihiihdossa järjestettiin kymmenen kilpailutapahtumaa.


title: Tervenitši

text: Tervenitši (, ) on noin 300 asukkaan kylä ja kylähallinto Lotinapellon piirissä Leningradin alueella Venäjällä. Kylässä sijaitsee kaunis luostari.


title: Tervenitši

text: Kylähallintoon kuuluvat seuraavat kylät:


title: R U Still Down? (Remember Me)

text: R U Still Down? (Remember Me) on ensimmäinen Tupac Shakurin albumi, jonka kokoamisessa Tupac ei enää ollut mukana, ja samalla toinen albumi, joka julkaistiin hänen kuolemansa jälkeen. Albumi julkaistiin marraskuussa 1997 Amaru Entertainmentin kautta. Kokonaan ennen julkaisematonta materiaalia sisältävän albumin kappaleet ajoittuvat Strictly 4 My N.I.G.G.A.Z... ja Thug Life Vol. 1 -albumien ajanjaksolle, myyden avausviikolla 549 000 kopiota ja saavuttaen nopeasti moninkertaista platinaa yltäen lopulta nelinkertaisen platinan myyntilukuihin. R U Still Down? (Remember Me) -tupla-cd on hänen äitinsä Afeni Shakurin perustaman Amaru Entertainmentin ensimmäinen julkaisu, toimien samalla lähtölaukauksena tuleville postuumialbumeille. Albumilta julkaistiin kaksi menestyssingleä: "Do for Love" ja "I Wonder If Heaven Got a Ghetto". Näistä kappaleista tehtiin myös musiikkivideot. Do for Love -single myi RIAA:n mukaan kultaa.


title: R U Still Down? (Remember Me)

text:
Open Fire
R U Still Down? (Remember Me)
Where Do We Go From Here (Interlude)
I Wonder If Heaven Got A Ghetto
Lie To Kick It
Fuck All Y'all
Let Them Thangs Go
Definition Of A Thug Nigga
Ready 4 Whatever
Hold On Be Strong
Do For Love
Enemies With Me
Nothin But Love
I Wonder If Heaven Got A Ghetto (Hip-Hop Version)
When I Get Free II
Black Starry Night (Interlude)


title: Ternin maakunta

text: Ternin maakunta () on maakunta Umbrian alueella Italiassa. Se on pienempi kahdesta Umbrian alueen maakunnasta.


title: Ternin maakunta

text: Ternin maakunnassa on 33 kuntaa, ja sen pääkaupunki on Terni. Muita kaupunkeja ovat Narni, Orvieto ja Amelia.


title: Janne Marvaila

text: Janne Marvaila (s. 1965) on suomalainen urheiluvalmentaja. Hän on koulutukseltaan liikuntatieteiden maisteri ja hänellä on ammattivalmentajan tutkinto.


title: Janne Marvaila

text: Marvaila toimi Suomen Golfliitossa valmennus- ja nuorisopäällikkönä vuosina 1995–1998 ja kilpa- ja huippu-urheilupäällikkönä 2010–2017. Suomen Hiihtoliiton mäkihypyn ja yhdistetyn lajijohtaja hän toimi vuosina 1998–2008. Nuori Suomi ry:ssä hän toimi kehityspäällikkönä vuosina 2009–2010. Marvaila oli Kansainvälisen hiihtoliiton FIS:n mäkihypyn "Varusteet ja kehitys" -alakomitean jäsen toimikaudella 2008–2010.


title: Kudosluovutuskortti

text: Kudosluovutuskortti on samanlainen kuin elinluovutuskortti: sen avulla autetaan elinsiirtoa odottavia potilaita sekä sairauksien tutkimista ja parantamista. Lisäksi sen avulla voi elinten lisäksi luovuttaa myös kudoksia lääketieteellisiin tutkimuksiin. Kudokset otetaan vasta kuoleman jälkeen. Tämä edesauttaa uutta vaihtoehtoa eläinkokeille. Kudosluovutuskortin ottaja toivoo erityisesti, että luovuttamalla kudoksiaan hän poistaa koe-eläinten kärsimystä ja vähentää eläinkokeita. Kudosluovutuskortin voi ottaa kuka vain, myös alaikäinen, ja sen on ottanut käyttöön Juliana von Wendtin säätiö.


title: Propaganda (lehti)

text: Propaganda on vuonna 1978 perustettu suomalainen pienlehti, joka ilmestyi aktiivisesti vuosina 1979–1984. Lehden päätoimittajana ja kustantajana toimi Heikki Vilenius. Propaganda records -levy-yhtiö on perustettu lehden vaikutuksesta vuonna 1981 punkmusiikin kustannustoimintaan. Lehtiä ilmestyi myös levyjen välissä bookletteina vuosina 1982–1984. Barabbas korvasi lehden kuitenkin ulkoisena mediana vuosien 1982–1984 pyörteissä. Uusin jälkipainos Propaganda-lehdestä on muun muassa "Hardcore`83"-levyn välissä vuodelta 2006.


title: Propaganda (lehti)

text: Keväästä 2015 alkaen joitain Propaganda-lehden numeroita on voinut lukea Oranssi ry:n pienlehtiarkistosta internetistä.


title: Propaganda records

text: Propaganda records on vuonna 1981 perustettu suomalainen riippumaton levy-yhtiö. Yhtiön perusti Heikki Vilenius jatkamaan kustannustoimintaa punk-musiikin saralla liittyen vuodesta 1979 toimineeseen Propaganda-fanzineen. Yhtiön tuotanto on yhä tunnettua muun muassa Yhdysvalloissa ja Brasiliassa. 2000-luvulla tämän aikakauden suomalaiset yhtyeet ovat tehneet myös enemmän kiertueita näissä maissa. Tärkeimpänä musiikkisuuntauksena on ollut hardcore.


title: Propaganda records

text: Propagandan ensimmäiset kokoelma-LP:t olivat Propaganda I – Russia Bombs Finland ja Propaganda – Hardcore'83, jotka jättivät vahvan jälkensä musiikkisuuntaukseen ja genreen hardcore -nimeen. Viime vuosina useammilta alun perin vain kokoelmayhtyeiltä on julkaistu albumi nyt jälkikäteen Saksassa jaeltavaksi usealla mantereella. Ensimmäiset yhtyeiden LP-julkaisut olivat 1982 joulukuussa Riistetyt LP "Valtion vankina" ja Appendix LP "Ei raha oo mun valuuttaa". Seuraavana vuonna levyt jo julkaistiin Länsi-Saksassa parin kymmenen seuraavan albumin ohella. Appendix-yhtyeessä aloittanut Olli Lindholm ja sanoittaja Jussi Hakulinen saivat myös seuraavana vuonna albumistaan timanttilevyt uudella Yö-yhtyeellään. Alusta asti yhtiö on silti julkaissut myös R&B- ja poprock-tyyppisiä äänitteitä.


title: Propaganda records

text: Propaganda-levymerkin yhteydessä on toiminut muun muassa Kill City -levymerkki ja musiikkikustantaja Kill City Sound Oy. Muutoin yhtiön levyjä on julkaistu useilla levymerkeillä lisensoituna Suomessa, Euroopassa ja muillakin mantereilla. Tuotantoa löytyy muun muassa näillä levymerkeillä: Megamania, Megafon records, Fazer Finnlevy/Warner Music Finland, Lighthouse, Flamingo, Rock-O-Rama, Höhnie Records, Havoc Records, Assel Records, Lost and Found, Usina de Sangue ja Punk Rock Discos. 1991 perustettu Kråklund Records toimi lisensoijana ja jakeluyhtiönä tuotannolle vuoden 2007 loppuun asti. Nykyinen tuotannon jakelija on Playground Music Scandinavia.


title: Arabien–Israelin konflikti

text: Arabien–Israelin konflikti (, ) alkoi Israelin valtion perustamisesta vuonna 1947. Siihen on sisältynyt sekä poliittista jännitystä että avoimia vihamielisyyksiä. Siihen liittyy Israelin ohella myös useiden arabivaltioiden perustaminen ja niiden itsenäistyminen samaan aikaan.


title: Arabien–Israelin konflikti

text: Suurin osa juutalaisista, jotka olivat jo antiikin aikana jakautuneet ympäri maailman diasporaan, pitää nykyistä Israelin ja Palestiinan aluetta ja erityisesti Jerusalemia erityisessä arvossa niiden uskonnollisen ja historiallisen merkityksen vuoksi. Siksi kautta aikojen juutalaisia on hakeutunut asumaan niille tienoille. Alueen väestön pääosa on kuitenkin modernin historian ajan ennen toista maailmansotaa ollut islaminuskoisia arabeja.


title: Arabien–Israelin konflikti

text: 1900-luvulla juutalainen muuttoliike alueelle voimistui sionismin myötä. Alueen ensin ottomaaniset ja sitten brittiläiset hallitsijat pyrkivät vaihtelevasti kontrolloimaan muuttoliikettä, mutta eivät pystyneet estämään jännitteiden syntymistä juutalaisten ja arabien välille. Näihin jännitteisiin sekoittuivat kolonialismin vastaiset paineet ja alueen ihmisten itsehallintovaatimukset.


title: Arabien–Israelin konflikti

text: Vuonna 1945 päättyneen toisen maailmansodan aikana juutalaiset kohtasivat vainoa ja hävitystä natsien käsissä ympäri Eurooppaa. Tämä voimisti juutalaisten haluja ja vaatimuksia oman kotimaan saamiseksi sekä myös vastakaikua näille vaatimuksille. Toisaalta sodan jälkeen siirtomaavallat alkoivat vetäytyä merentakaisilta alueiltaan ja britit ilmoittivat aikomuksekseen antaa Palestiinalle itsehallinnon.


title: Arabien–Israelin konflikti

text: Voimistuneen muuttoliikkeen ja lähestyvän itsenäistymisen seurauksena arabien ja juutalaisten välinen konflikti kuitenkin kärjistyi niin voimakkaasti, ettei yhteinen hallinto vaikuttanut mahdolliselta. Niinpä YK päätyi 1948 suunnitelmaan, jonka mukaan brittien vetäydyttyä Palestiinan alue jaettaisiin arabien ja juutalaisten hallitsemiin erillisiin valtioihin tavalla, joka suurin piirtein noudatteli alueen silloista väestörakennetta.


title: Arabien–Israelin konflikti

text: Alueen juutalaisten hallinto hyväksyi YK:n suunnitelman, arabien ei, samoin kuin ei yksikään arabimaa. Israel julistautui itsenäiseksi ja arabimaat kokosivat laajan liittokunnan Israelia vastaan: Egypti, Libanon, Syyria, Transjordania sekä Irak julistivat sodan Israelille. Syttyi Israelin itsenäisyyssota, tai kuten sitä arabiaksi nimitetään, katastrofi ("nakba", النكبة) ja Palestiinan pakolaisuus.


title: Arabien–Israelin konflikti

text: Arabimaat hyökkäsivät Israeliin sen jokaiselta rajalta vuonna 1947. Egyptin armeija hyökkäsi Siinailta, kun taas Transjordania, Syyria, Libanon ja Irak hyökkäsivät etelästä, idästä ja pohjoisesta. Tavoite oli nopeasti tuhota vastarinta ja miehittää Israel sekä liittää sen alueet arabimaihin. Arabimailla oli raskailla aseilla, tykistöllä, ilmavoimilla sekä panssariajoneuvoilla varustetut järjestäytyneet armeijat, joten kapeimmillaan vain kymmenisen kilometriä ohuen maan paloittelu ja sen puolisotilaallisten käsiasein varustettujen joukkojen kukistaminen vaikutti vain ajan kysymykseltä.


title: Arabien–Israelin konflikti

text: Israelilaiset onnistuivat kuitenkin vastustamaan ympäröiviä joukkoja tehokkaasti ja saavuttivat muutaman tappion jälkeen useita taktisia voittoja. Saadun lisäajan turvin maahan hankittiin hätäisesti lisää ja tehokkaampia aseita. Pian Israelilla oli pienet sotasaaliista, salakuljetuksesta ja asekaupoista kokoon kursitut kirjavat ilma- ja panssarivoimat.


title: Arabien–Israelin konflikti

text: Arabimailla oli paljon erimielisyyksiä keskenään, ja huolimatta siitä, että Jordanian kuningas oli muodollisesti kaikkien joukkojen ylipäällikkö, ei eri maiden joukkojen toimia juurikaan koordinoitu. Jokaisen maan joukoilla oli kiire vallata mahdollisimman paljon alueita, joten haluja yhteistoimintaan ja varsinkaan pidättyväisyyteen ei ollut.


title: Arabien–Israelin konflikti

text: Arabien heikko keskinäinen koordinointi salli Israelin käyttää tilannetta hyväkseen ja rintama kerrallaan Israelin sodan kuluessa kokoon kasattu armeija sai aloitteen itselleen. Pian israelilaiset saavuttivat jo vastoin odotuksia voittoja jokaista vihollista vastaan. Vuoden 1949 alkaessa Israelilla oli yliote kaikista vastustajistaan, ja vähitellen jokaisen maan kanssa solmittiin tulitauko.


title: Arabien–Israelin konflikti

text: Egypti sulki Suezin kanavan 1949 Israelin laivoilta ja 1956 presidentti Nasser aikoi kansallistaa sen kokonaan. Israelin, Ison-Britannian ja Ranskan joukot hyökkäsivät Siinain niemimaalle. Yhdysvallat pakotti osapuolet solmimaan tulitauon.


title: Arabien–Israelin konflikti

text: Syyrian ja Egyptin johtajat ilmoittivat tavoitteekseen Israelin täydellisen tuhoamisen. 23. toukokuuta 1967 Egypti sulki Tiraninsalmen Israelin laivaliikenteeltä, mitä Israel piti sodanjulistuksena. Israel tuhosi yllätyshyökkäyksessä Egyptin ilmavoimat täydellisesti. Myös Syyrian ja Jordanian ilmavoimat tehtiin nopeasti toimintakyvyttömiksi. Siinain niemimaa, Golan ja Länsiranta joutuivat Israelin haltuun parissa päivässä.


title: Arabien–Israelin konflikti

text: Kuningas Husseinin karkotettua PLOn Jordaniasta järjestö asettui Libanoniin, josta se suoritti hyökkäyksiä Israeliin. Vuonna 1982 Israel miehitti Etelä-Libanonin, ja maahan Israelin vastaiselle rajalle luotiin turvavyöhyke, joka lakkautettiin 2000.


title: Arabien–Israelin konflikti

text: Hizbollahin ammuttua Katjuša-raketteja Israeliin ja kaapattua kaksi israelilaissotilasta Israel aloitti sotatoimet terroristijärjestöä vastaan. Hizbollahilla on edelleen vankka kannatus Libanonissa.


title: Arabien–Israelin konflikti

text: Israel teki ilmahyökkäyksen vuoden 2008 lopussa Gazan kaistaleelle lopettaakseen Hamasin tekemät raketti-iskut ja tuhotakseen Egyptin rajalla olevat salakuljetustunnelit. Hyökkäys jatkui tammikuun 2009 alussa maahyökkäyksenä. Operaatio loppui 22. tammikuuta Israelin vetääntymiseen. Koko selkkauksen lasketaan yleensä kestäneen 22 vuorokautta, jolloin se alkoi ensimmäisestä ilmahyökkäyksestä 27. joulukuuta 2008 ja päättyi Israelin yksipuoliseen tulitaukoilmoitukseen 17. tammikuuta.


title: Arabien–Israelin konflikti

text: Hyökkäyksessä kuoli yli 1300 palestiinalaista. Kuolleista ainakin puolet, mahdollisesti jopa kolme neljäsosaa oli siviilejä mukaan lukien 437 alle 16-vuotiasta lasta, 110 naista ja 123 miespuolista vanhusta. Kuolleissa oli lisäksi 14 lääkäriä sekä 4 toimittajaa. 90000 palestiinalaista joutui kodittomiksi, joista yli 50000 oli lapsia. Neljä YK:n avustussaattuetta joutui hyökkäyksen kohteeksi.


title: Arabien–Israelin konflikti

text: Yhdysvaltain presidentti Barack Obama sanoi 22. tammikuuta, että Yhdysvallat tukee Israelia kaikissa "puolustus"sodissa. Hän kuitenkin poikkeuksellisen selvästi sanoi olevansa hyvin huolestunut hyökkäyksen uhreista, Gazan humanitaarisesta tilanteesta ja alueen "tukahduttavasta köyhyydestä, joka on kestänyt aivan liian kauan" .


title: Arabien–Israelin konflikti

text: Operaatio Puolustuksen tukipylväs (Gazan sota 2012, engl. "Operation Pillar of Cloud" tai "Operation Pillar of Defense") on Israelin 14. marraskuuta 2012 aloittama sotilasoperaatio Gazan kaistalla, joka aloitettiin Hamasin raketti-iskujen vastaiskuna. 21. marraskuuta osapuolet solmivat aselevon. Siihen mennessä molemminpuolisissa iskuissa oli kuollut 160 palestiinalaista ja kuusi israelilaista.


title: Arabien–Israelin konflikti

text: Monesti arabien ja Israelin konflikti nähdään islamin ja juutalaisuuden taisteluna. Toisten mielestä uskonto on vasta toissijainen, mutta konfliktia kiihdyttävä tekijä.


title: Arabien–Israelin konflikti

text: Juutalainen Israel ja islaminuskoiset arabit kiistelevät muun muassa pyhistä paikoista. Näin ollen monet arabit haluavat tuhota Israelin. Toisaalta Israelin uskonnollisessa äärioikeistossa on liikkeitä, joiden mielestä sekä Länsiranta että Gaza tulisi liittää Israeliin ja muodostaa uudestaan "Daavidin Israel". Jerusalem on sekä juutalaisten, kristittyjen että muslimien pyhä kaupunki. Näin ollen sekä arabit että Israel ovat vaatineet Jerusalemia tai ainakin osaa siitä itselleen. Molempia osapuolia tyydyttävään jakoon ei ole päästy.


title: Arabien–Israelin konflikti

text: Toinen syy konfliktin jatkumiseen on myös erilaisten kansojen taistelu alueen resursseista kuten viljellystä maasta ja vedestä. Palestiinalaiset haluavat lopettaa alueensa miehityksen ja perustaa Länsirannalle ja Gazaan oman valtionsa. Kun Israel perusti siirtokuntia Golanille, Gazaan ja Länsirannalle, se valtasi arabeilta maata vastoin YK:n julkilausumia. Israeliin muuttaa jatkuvasti juutalaisia, ja palestiinalaisten väestönkasvu on nopeaa. Vesi on Lähi-idässä niukka luonnonvara, mikä lisää Israelin halua pitää Länsirannan tietyt alueet hallinnassaan. Golan hiertää Israelin ja terrorismia tukevan Syyrian välejä. Kauempana oleva Iran taas tukee Syyriaa. Näin konflikti pysyy laajana, mikä vaikeuttaa sen ratkaisua.


title: Arabien–Israelin konflikti

text: Konfliktia vaikeuttavat molemmin puolin poliittiset ääriliikkeet. Ne ovat vakava uhka Israelin turvallisuudelle, mutta ne saattavat olla pahoissakin riidoissa myös keskenään. Esimerkiksi Gazan aluetta hallitseva Hamas on riidoissa maltillisen Fatahin kanssa. Hamasin tavoitteena on vieläkin Israelin tuhoaminen. Israel ei ole tähän päivään mennessä pystynyt estämään kaikkia terrori-iskuja, mikä onkin käytännössä mahdotonta.


title: Arabien–Israelin konflikti

text: Konfliktiin antaa oman lisänsä myös erilaisten poliittisten ja muiden ryhmien keskinäiset kiistat Israelissa, Palestiinassa ja arabimaissa. Esimerkiksi Israelissa kannatetaan enemmän sitä poliittista ryhmää, joka suosii kovia otteita terrori-iskuja tekeviä palestiinalaisia kohtaan. Israelissa on tällä hetkellä vallassa oikeistoeliitti, johon kuuluvilla on usein tausta maan puolustusvoimissa tai muissa turvallisuusorganisaatioissa. Tämä eliitti näkee Israelin turvallisuuden puolustamisen lähinnä sotilaallisena puolustamisena, ei diplomaattisena. Rauhanliike on Israelissa laaja, mutta tällä hetkellä se ei ole saanut riittävää kannatusta. Aiemmin vuosikymmeniä vallassa olleessa Työväenpuolueessa on ristiriitoja siitä, miten konflikti pitäisi ratkaista: voimalla vai neuvottelemalla. Tämä on johtanut myös puolueen hajoamiseen. Gazassa puolestaan Hamas surmaa tai muuten painostaa niitä, jotka arvostelevat sen politiikkaa.


title: Sinikka Kontu

text: Sinikka Marjatta Kontu (o.s. "Tyynelä"; s. 17. maaliskuuta 1954 Laitila) on entinen suomalainen keskimatkojen juoksija.


title: Sinikka Kontu

text: Kontu, tuolloin vielä Tyynelä, oli 1970-luvun parhaita suomalaisia naisjuoksijoita. Kontu juoksi jo vuonna 1970, vasta 16-vuotiaana 800 metriä alle 2.08 ja juoksi myös mitaleille SM-kilpailuissa, sekä hallissa että ulkona. Ensimmäisen mestaruutensa Kalevan kisoissa hän voitti vuonna 1971 voittaessaan sekä 800 että 1 500 metrin juoksun. Näistä 1 500 metriä hän voitti SE-ajalla. Hän voitti 800 ja 1 500 metriä myös 1972 ja 1973. Kontu osallistui myös Helsingin EM-kilpailuihin 1971 joissa hän juoksi jälleen uuden Suomen ennätyksen 4.22,0 karsiutuen kuitenkin alkuerissä. Vuoden 1972 aikana Kontu paransi jälleen 1 500 metrin Suomen ennätystä, parhaallaan hän juoksi 4.14,5, joka oli 18-vuotiaiden tyttöjen maailmanennätys. Hän osallistui myös Münchenin olympialaisiin mutta jäi sielläkin alkueriin.


title: Sinikka Kontu

text: Kontu osallistui maastojuoksun maailmanmestaruuskilpailuihin vuosina 1973–1977. Vuonna 1973 hän juoksi henkilökohtaisessa kilpailussa viidenneksi ja joukkuekilpailussa toiseksi (Suomen joukkueessa lisäksi Irja Pettinen, Nina Holmén ja Aila Koivistoinen) ja vuonna 1974 joukkuekilpailussa kolmanneksi (joukkueessa Nina Holmén, Pirjo Vihonen ja Irja Pettinen).


title: Sinikka Kontu

text: Usean jalkavaivoista kärsityn vuoden jälkeen Kontu oli vuonna 1977 uransa parhaassa kunnossa. Tampereen Kalevan kisoissa 29.–31.7. hän voitti 1 500 metriä, 3 000 metriä ja 800 metriä ja voitti samat matkat myös seuraavana vuonna 1978 Kokkolassa. Kontu onkin ainoa urheilija joka on samoissa Kalevan kisoissa voittanut kaikki kolme keskimatkaa. Nykyään 3 000 metriä ei enää juosta Kalevan kisoissa. Vuonna 1977 kaksi viikkoa Kalevan kisojen jälkeen Kontu juoksi Eurooppa Cupissa Helsingin Olympiastadionilla ensin 800 metrin Suomen ennätyksen 2.03,48 ja seuraavana päivänä 14. elokuuta hän juoksi vieläkin voimassa olevan 1 500 metrin Suomen ennätyksen 4.06,01. Tuo oli ainoa kerta urallaan kun hän pääsi 1 500 metrillä alle 4.10.


title: Sinikka Kontu

text: Kontu lopetti uransa jalkavammoihin 1979 vain 25-vuotiaana. Hän edusti Uudenkaupungin Urheilijoita ja häntä valmensi Kari Sinkkonen ja Lippo Juvala. Kontu meni naimisiin vuonna 1980 Mauri Kontun kanssa ja heillä on kaksi lasta.


title: Sinikka Kontu

text: Kalevan kisat


title: Sinikka Kontu

text: Halli-SM


title: Sinikka Kontu

text: Maastojuoksu


title: Schysteemi

text: Schysteemi on Hausmyllyn vuonna 1990 julkaistu debyyttialbumi. Albumi pysyi Suomen virallisella albumilistalla syksyllä 1990 yhdeksän viikkoa. Parhain sijoitus listalla oli 11. sija.Albumin C-kasetti- ja LP-versio eivät sisällä kappaleita 11 ja 12.


title: Schysteemi

text: Albumin nimikkokappale ”Schysteemi” kertoo ylitöitä tekevästä pikkolosta, joka haaveilee lottovoitosta, ja näin rupeaa suunnittelemaan "systeemiä", jolla saisi jättipotin itselleen. Kappaleen lopussa selviää, että hänen lottokupongissaan ei ole yhtään numeroa oikein.


title: Schysteemi

text: Albumin muita kappaleita ovat muun muassa ”Töpseli-Tuija”, joka kertoo Tuija-nimisen prostituoidun naisen elämästä, ”Mua haluttaa”, jossa vihjaillaan seksuaalisista haluista ja ”Kiitolinjan moppitukka”, joka kertoo reggae-rekkamiehestä.


title: Schysteemi

text: Albumin kappaleista tehtiin remixversioita, jotka julkaistiin yhtyeen "Remix Schysteemi" -albumilla ja "Hausmylläkkä"-kokoelmalevyllä.


title: Adam-ondi-Ahman

text: Adam-ondi-Ahman (joskus myös muodossa Diahman, lyhennettynä sanoista Adam-ondi-Ahman) on historiallinen paikka Grand River -joen laaksossa Daviessin piirikunnassa Missourin osavaltiossa Yhdysvalloissa. Myöhempien aikojen pyhien liikkeen eli mormonismin perustaja ja ensimmäinen profeetta Joseph Smith selitti 19. toukokuuta 1838, että Adam-ondi-Ahmanin laakso on se paikka, jonne Aadam karkotettiin Eedenin puutarhasta. Eedenin puutarha oli hänen mielestään sijainnut uudella mantereella, Independencen kaupungin tienoilla Missourissa. Tultuaan karkotetuksi paratiisista Aadam ja hänen vaimonsa Eeva asettuivat asumaan kauniiseen Adam-ondi-Ahmanin laaksoon. Ennen kuolemaansa Aadam kokosi jälkeläisensä luokseen Adam-ondi-Ahmanin laaksoon ja siunasi heidät sekä profetoi heille. Smithin mukaan Nooa oli purjehtinut arkillaan Meksikonlahdelta vanhalle mantereelle. Mormonin kirja kertoo, että eräs Jared johti ryhmän ihmisiä vanhalta mantereelta uuteen maailmaan kielten sekoittamisen aikaan eli Baabelin tornin rakentamisen ja tuhoutumisen aikoihin.


title: Adam-ondi-Ahman

text: Smith selitti, että laaksossa oli kaksi (tai mahdollisesti kolme) Aadamin omin käsin rakentamaa alttaria, joilla hän uhrasi Jumalalle paratiisista karkotuksen jälkeen. Smithin mukaan alueella oli sekä rukouksen alttari että uhrialttari.


title: Adam-ondi-Ahman

text: Smith oli myös vakuuttunut sitä, että Adam-ondi-Ahmanin laakso on se paikka, jonne ihmiskunta, Aadamin jälkeläiset, tullaan kokoamaan viimeiselle tuomiolle Jeesuksen tultua takaisin.


title: Adam-ondi-Ahman

text: Varhaiset mormonit alkoivat asuttaa Adam-ondi-Ahmanin laaksoa Smithin saaman ilmoituksen mukaan. Alueelle muutti lyhyessä ajassa noin 1 500 mormonia. He aikoivat rakentaa laaksoon temppelin, mutta hanke jäi toteutumatta. Adam-ondi-Ahmanin laaksossa käytiin myös eräs mormonisodan ratkaisutaisteluista, jonka tuloksena liikkeen jäsenet karkotettiin Missourin osavaltiosta. Myös Yhdysvaltain sisällissodan aikana laaksossa kärhämöitiin.


title: Adam-ondi-Ahman

text: Smithin mukaan Adam-ondi-Ahman on Aadamin paratiisissa puhumaa kieltä. Sana esiintyy hänellä jo vuonna 1832, tosin ilman viittausta tiettyyn paikkaan. Sanan Adam-ondi-Ahman on tulkittu merkitsevän "Jumalan laakso, jossa Aadam asui" (kirkon varhainen teologi Orson Pratt), "Jumalan laakso, jossa Aadam siunasi lapsiaan" (John Corrill, MAP-kirkkoon kuuluva historioitsija), "Aadamin hauta" (Herman C. Smith, Kristuksen yhteisöön kuuluva historioitsija) tai "Aadam Jumalan kanssa".


title: Adam-ondi-Ahman

text: Nykyään MAP-kirkko omistaa suurimman osan laaksosta. Se on enimmäkseen maatalouskäytössä. Vaikka alueen uskonnonhistoriallinen merkitys on kirkon opin mukaan valtava, siellä ei ole toimitettu arkeologisia kaivauksia. Smithin mainitsemia Aadamin alttareita ei ole löydetty.


title: Kuolemansyy

text:
Kuolemansyy eli kuolinsyy on sairaus tai tapahtuma, joka aiheuttaa henkilön kuoleman. Lääkäri kirjaa kuolemansyyn kuolintodistukseen. Kuolintodistukseen merkitään myös kuolemanluokka, joita ovat Suomessa tauti, ammattitauti, tapaturma, lääketieteellinen hoito tai tutkimustoimenpide, itsemurha, henkirikos, sota ja epäselvä kuolema. Kuolemansyyn selvittämiseksi voidaan tehdä lääketieteellinen tai oikeuslääketieteellinen ruumiinavaus.
Suomessa on tilastoitu vuodesta 1987 lähtien peruskuolemansyy, välitön kuolemansyy, välivaiheen kuolemansyy ja kolme myötävaikuttavaa kuolemansyytä, jotka ilmoitetaan kuolintodistuksessa. Tilastoissa mainittu kuolemansyy on lähes aina peruskuolemansyy.


title: Kuolemansyy

text: Suomessa kuolemansyyn selvittämistä säädellään lailla (459/1973) ja asetuksella (948/1973) kuolemansyyn selvittämisestä. Niitä tarkentaa Lääkintöhallituksen yleiskirje n:o 1789 (1.4.1983).


title: Kuolemansyy

text: Peruskuolemansyy tarkoittaa tautia, josta kuolemaan johtavien sairaustilojen sarja alkoi. Jos kuolemanluokka on muu kuin tauti, peruskuolemansyyllä ilmaistaan niitä tapaturmaan tai väkivaltaan liittyviä olosuhteita, joista kuolemaan johtanut vamma tai myrkytys aiheutui. Peruskuolemansyyn merkitsemisessä käytetään WHO:n kansainvälistä ICD-10-tautiluokitusta.


title: Kuolemansyy

text: Suomessa Tilastokeskus kokoaa peruskuolemansyyt vuosittain kuolemansyytilastoiksi. Uusimpien vuoden 2005 tilastojen mukaan yleisimmät kuolemansyyt työikäisillä miehillä olivat alkoholisyyt ja sepelvaltimotauti ja naisilla rintasyöpä ja alkoholisyyt.


title: Kuolemansyy

text: Välitön kuolemansyy tarkoittaa tautia, vikaa tai vammaa, jonka oireisiin henkilö kuolee. Välittömäksi kuolemansyyksi ei kuitenkaan lueta kuoleman mekanismeja kuten sydänpysähdystä. Toisinaan peruskuolemansyystä kuolemaan johtava kausaalinen sarja puuttuu, jolloin peruskuolemansyy on samalla myös välitön kuolemansyy. Välitöntä kuolemansyytä ei yleensä ilmaista kuolemansyytilastoissa. Välitön kuolemansyy voi olla esimerkiksi keuhkokuume.


title: Kuolemansyy

text: Välivaiheen kuolemansyy on tauti tai tila, joka johtaa peruskuolemansyystä välittömään kuolemansyyhyn.


title: Kuolemansyy

text: Myötävaikuttava kuolemansyy on henkilöllä ollut muu sairaus tai tila, joka on myötävaikuttanut kuolemaan johtaneen tilan kehittymiseen. Myötävaikuttava kuolemansyy ei ole kuitenkaan suorassa syy-seuraussuhteessa kuolemaan. Kuolintodistukseen voidaan merkitä enintään kolme myötävaikuttavaa kuolemansyytä.


title: Heikki Vilenius

text:
Heikki Vilenius on levymoguli, Propaganda-lehden perustaja ja päätoimittaja.
Hän perusti kansainvälisesti tunnetuksi tulleen Propaganda records -yhtiön vuonna 1981. Yhtiön kuumin kärki oli hardcore-genren yhtyeitä, jotka keikkailevat yhä ympäri maailmaa.


title: Heikki Vilenius

text: 1980-luvun alkupuoliskolla Vilenius toimitti Suomirock -nimistä sarjaa Yleisradion Ocsid -ohjelmissa Nuorten Radiolle.


title: Heikki Vilenius

text: Musiikkituottajana Vileniuksen pääasiallisina kohteina ovat olleet hardcore, punk ja rock -yhtyeet, mutta hän on myös kunnostautunut rhythm & blues -tuottajana.


title: Heikki Vilenius

text: Useassa ohjelmatoimistossa toimineella Vileniuksella on ollut artisteina mm. Pelle Miljoona, Ne Luumäet, Rauli Badding Somerjoki, Eeki Mantere ja Nuket -yhtye.


title: The Daily Show

text: The Daily Show (tällä hetkellä "The Daily Show with Trevor Noah") on amerikkalaisen Comedy Central -kanavan tuottama, Trevor Noahin juontama puolen tunnin satiirinen uutistelevisiosarja. Yhdysvaltalaisessa satiirissa käsitellään usein Yhdysvaltojen medioiden sekä poliitikkojen heikkoa ja tekopyhää maailman- ja todellisuudentajua sekä maan yleistä tilaa mutta ajoittain myös muun maailman tapahtumia.


title: The Daily Show

text: Jakso koostuu tyypillisesti parista juontajan kertomasta ja mahdollisesti kirjeenvaihtajan raportoimasta jutusta, jonkun vieraan haastattelusta ja lopun Moment of Zen -videopätkästä.


title: The Daily Show

text: Ohjelmaa lähetettiin ensimmäistä kertaa kesällä 1996, jolloin juontajana aloitti Craig Kilborn. Vuosina 1999-2015 juontajana toimi Jon Stewart. Kesällä 2013 John Oliver toimi sijaisjuontajana. Syksyllä 2015 juontajana aloitti Trevor Noah.


title: The Daily Show

text: Ohjelman entisiä esiintyjiä ovat muun muassa Steve Carell, Stephen Colbert, Larry Wilmore ja John Oliver. Daily Show’n aiempien esiintyjien ohjelmista Stephen Colbertin The Colbert Report (2005–2014) ja Larry Wilmoren The Nightly Show with Larry Wilmore (2015–) ovat jossain määrin suoria spin-offeja ja Comedy Centralin ohjelmia. Myös John Oliverin Last Week Tonight with John Oliver on jossain määrin spin-off vaikkakin se on HBO:n ohjelma.


title: The Daily Show

text: Ohjelma nousi suosituksi etenkin Yhdysvaltain vuosien 2000 ja 2004 vaalien aikana. Daily Show’ta katsovat etenkin nuoret aikuiset. Tutkimusten mukaan ohjelman katsojat ovat keskimäärin paremmin perillä maailman tapahtumista kuin tiettyjä vakaviksi tarkoitettuja yhdysvaltalaisia uutislähteitä seuraavat. Yhdysvalloissa onkin herännyt keskustelua ohjelman merkityksestä nuorten poliittisen osallistumiseen ja äänestysaktiivisuuteen. Joidenkin mukaan ohjelma edistää yhteiskunnallista osallistumista, kun taas toisten mukaan se aiheuttaa apatiaa nuorison keskuudessa.


title: The Daily Show

text: Helmikuussa 2015 julkistettiin Jon Stewartin lopettavan ohjelman juontajana myöhemmin samana vuonna. Maaliskuussa 2015 julkistettiin, että ohjelman seuraava juontaja tulisi olemaan Trevor Noah.


title: The Daily Show

text: Canal+ esitti "The Daily Show’ta" Suomessa vuoden 2007 tammikuuhun asti. CNN International esittää viikoittaista versiota nimeltä "The Daily Show – Global Edition", joka koostuu viikon parhaista paloista.


title: Faunin iltapäivä

text: Faunin iltapäivä () on ranskalaisen impressionistin Claude Debussyn vuonna 1894 valmistunut orkesteriteos. Teos on Debussyn tunnetuimpia teoksia, ja sitä pidetään yhtenä musiikin historian käännekohdista.


title: Faunin iltapäivä

text: Vuonna 1892 30 vuoden ikäinen Claude Debussy oli vielä lähes tuntematon säveltäjä. Runoilija Stéphane Mallarmén (1842–1898) runon ”L’après-midi d’un faune” innoittamana hän alkoi säveltää kolmiosaista orkesteriteostaan, joka kantoi nimeä "Prélude, Interlude et Paraphrase finale pour ”L’après-midi d’un faune”". Debussy työskenteli samanaikaisesti yhtä aikaa aloittamansa oopperan "Pelléas et Mélisanden" eteen, ja luopui lopulta "Interluden" ja "Paraphrase finalen" kirjoittamisesta säveltäen vain "Prélude à ”L’après-midi d’un faunen”". Hän sävelsi preludia koko kesän 1894 saattaen ensimmäisen puhtaan orkestraalisen teoksensa valmiiksi syyskuussa 1894.


title: Faunin iltapäivä

text: Teoksen kantaesitys pidettiin kolme kuukautta myöhemmin 22. joulukuuta 1894 Société nationale de musique’in esittämänä ja Gustave Doret’n johtamana. Yleisön suosio oli niin valtava, että teos oli pakko esittää heti uudestaan.


title: Faunin iltapäivä

text: Loppuvuodesta 1895 Concerts Colonne -orkesteri esitti teoksen ja pian se levisi ympäri maailman. Teos teki Debussysta kertaheitolla kuuluisan.


title: Faunin iltapäivä

text: Debussy käytti teokseensa tavallista pienempää orkesteria saadakseen haluamansa äänimaailman aikaiseksi.


title: Syksy (yhtye)

text: Syksy on suomalainen rock-yhtye, jonka juuret ovat Heinävedellä. Sanoitukset saavatkin yhä alkunsa usein näiltä lähteiltä. Yhtyeen sävellykset ja sanoitukset tekee pääosin Heikki Lätti. Uusimmat levyt on julkaissut Propaganda records.


title: Syksy (yhtye)

text: Syksy-yhtye perustettiin Independent-nimisenä Heinävedellä vanhan saunan soittotiloissa. Syksy voitti 1998 Jyrki-musiikkiohjelman bändikisan ja sai palkinnokseen studioaikaa sekä esiintymisen Jyrkissä. Jyrkin järjestämä studioaika käytettiin demon tekoon, ja tämä johti levytyssopimukseen Zantar musicille. Koskematon-niminen albumi ilmestyi 1998. Vuonna 2004 vanha kokoonpano (Lätti, Tolvanen, Venäläinen ja Pekkonen) harjoitteli treenikämpällä, minkä tuloksena äänitettiin Metsurin kyynel -EP. Sen julkaisi Propaganda records kesällä 2006.


title: Syksy (yhtye)

text:
Loppuvuonna 2006 Pekka A. Manninen piirsi sarjakuva-albumin Syksy-yhtyeen Metsurin kyynel -CD:n musiikin ja sanoitusten pohjalta. Teos sai nimekseen "Kapteeni Kuolio kohtaa Syksyn !"
CD-EP Psykohauva ilmestyi 15. helmikuuta 2007. Levyllä on viisi kappaletta, ja se sisältää myös soundtrackin Kapteeni Kuolio -sarjakuvaan. "Metsurin kyynel" -video oli Tampereen kansainvälisten elokuvajuhlien kotimaisessa kilpailusarjassa 2007. Mikko Keinonen ohjasi teoksen. "Psykohauva" on ilmestynyt myös videona. Videoineen yhtye on esitelty myös DVD-levyllä "Meet Syksy", joka on muutoin englanninkielinen. Yhtye on ollut jopa radioiden soittolistoilla Marylandissa Yhdysvalloissa. Levytyksiä levittää myös ranskalainen Combat Rock -yhtiö. Muutoin levyjä jakelee Playground Music Scandinavia.


title: Syksy (yhtye)

text: Muuttolintu-single ilmestyi 15. helmikuuta 2008. Rakkauden korvike -albumi ilmestyi CD:nä 17. syyskuuta 2008.


title: Gloria Gaynor

text: Gloria Gaynor (oik. Gloria Fowles, s. 7. syyskuuta 1949, Newark, New Jersey) on yhdysvaltalainen soul-laulaja. Hänet tunnetaan parhaiten discohiteistään ”Never Can Say Goodbye” (1974) ja ”I Will Survive” (1979). Gaynor oli laulaja Soul Satisfiers -jazz-popyhtyeessä 1960-luvulla. Gaynorin ensimmäinen soolosingle oli ”She'll Be Sorry/Let Me Go Baby” (1965). Kappaleen ”I Will Survive” on laulanut suomeksi mm. Virve Rosti nimellä ”Oon voimissain”.


title: Gloria Gaynor

text: Hänen varsinainen läpimurtonsa oli vuoden 1975 albumi "Never Can Say Goodbye", joka pohjusti hänen maineensa diskoartistina. Levyn ykköspuoli käsitti vain kolme diskokappaletta (”Honey Bee”, ”Never Can Say Goodbye” ja ”Reach Out, I’ll Be There”) ilman kappaleiden välisiä taukoja. Tämä 19 minuuttia kestävä tanssimaraton tuli suosituksi etenkin klubeilla.


title: Berndt Godenhjelm

text: Berndt Abraham Godenhjelm (30. maaliskuuta 1799 Mäntyharju – 14. joulukuuta 1881 Helsinki) oli suomalainen taidemaalari. Hän maalasi uransa aikana 25 alttaritaulua ja oli näin 1800-luvun keskeisiä alttaritauluja maalanneita taiteilijoita.


title: Berndt Godenhjelm

text: Godenhjelm valmistui hovioikeuden auskultantiksi 1820 ja varatuomariksi 1826, mutta ryhtyi sittemmin taidemaalariksi. Hän opiskeli maalausta maisemamaalari Pehr Gustaf von Heidekenin johdolla Tukholmassa 1818 ja kuparipiirustusta Urkinin johdolla Pietarissa. Hän käytti usein ajan tavan mukaan esikuvinaan muiden teoksia.


title: Berndt Godenhjelm

text: Godenhjelmin teoksia oli ensi kerran näyttelyssä 1847 Ateneumin ja Tampereen taidemuseoissa, Cygnaeuksen galleriassa sekä Kansallismuseossa. Mäntyharjun kirkossa on ensimmäinen hänen maalaamansa alttaritaulu. Liperin kirkossa on hänen maalaamansa alttaritaulu "Kristus ristillä", jonka hän maalasi Pietarissa ollessaan. Se tuotiin 1842 Liperiin. Muita hänen maalaamiaan alttaritauluja ovat muun muassa Ikaalisten Fredrika Sofian kirkon alttaritaulu vuodelta 1874 "Kristuksen kirkastuminen" sekä Jämsän kirkon kaksiosainen alttaritaulu vuodelta 1848. Godenhjelmin teoksia ovat myös "Galatean riemukulku", "Oikeus ja viattomuus", "Hirvenhiihtäjät", "Väinämöisen soitto" sekä "Oma kuva".


title: Berndt Godenhjelm

text: Godenhjelm toimi johtajaopettajana Suomen Taideyhdistyksen piirustuskoulussa 1848-1869. Hän oli Suomen Taiteilijaseuran kunniajäsen 1864 ja Suomen Taideyhdistyksen johtokunnan jäsen 1852–1868.


title: Berndt Godenhjelm

text: Godenhjelmin vanhemmat olivat lääninmaanmittari Adolf Fredrik Godenhjelm ja Maria Elisabet Argillander. Hänen puolisonsa oli Alexandra Fredrika o.s. Hornborg (k. 1871). Opettaja B. F. Godenhjelm oli heidän poikansa.


title: Martin Jørgensen

text: Lars Martin Jørgensen (s. 6. lokakuuta 1975, Århus, Tanska) on tanskalainen jalkapalloilija, pelipaikaltaan keskikenttäpelaaja.


title: Martin Jørgensen

text: Jørgensen edusti urallaan kotimaassaan AGF:ää sekä Italiassa Udinesea ja Fiorentinaa.


title: Martin Jørgensen

text: Jørgensen lukeutuu Tanskan maajoukkueen vakionimiin. Hän on edustanut Tanskaa muun muassa MM-kisoissa vuosina 1998 ja 2002 sekä EM-kisoissa vuosina 2000 ja 2004. Kaikkiaan hän pelasi 102 maaottelua ja teki niissä 12 maalia vuosina 1997–2011.


title: Mora (täsmennyssivu)

text: Mora-sanan merkityksiä:


title: Charles Albert Gobat

text: Charles Albert Gobat (21. toukokuuta 1843 – 16. maaliskuuta 1914) oli svetsiläinen poliitikko, joka sai Nobelin rauhanpalkinnon vuonna 1902.


title: Charles Albert Gobat

text: Albert Gobat toimi suuren neuvoston ("Grand Conseil") parlamentaarikkona vuonna 1882 ja hänellä oli paikka myös Bernin kantonin valtioneuvostossa vuodesta 1884 vuoteen 1912. Tässä tehtävässä hän toimi opetustoimen osaston johtajana vuodet 1884–1906 sekä sisäisistä asioista vastaavan osaston johtajana vuosina 1906–1912. Hän oli samaan aikaan Sveitsin kansallisen parlamentin jäsen vuosina 1884–1914.


title: Charles Albert Gobat

text: Gobat toimi Parlamenttienvälisen liiton (IPU) pääsihteerinä vuodet 1892–1909 ja Kansainvälisen Rauhantoimiston ("Bureau international de la paix") johtajana vuosina 1911–1914 kun saman järjestön pääsihteerinä toimi Élie Ducommun.


title: Charles Albert Gobat

text: Heidän molempien innostunut antautuminen rauhanaatteelle, eritoten Haagin sopimuksen synnylle ja sen myötävaikutuksella tapahtuvalle kiistojen rauhanomaiselle selvittelylle vuonna 1899 johti Nobelin rauhanpalkinnon myöntämiseen heille molemmille vuonna 1902.


title: Kill City

text: Kill City voi tarkoittaa seuraavia:


title: Pressiklubi

text: Pressiklubi on Helsingissä vuodesta 1962 toiminut yhdistys, joka on rekisteröity vuonna 1999. Viralliselta nimeltään se on Helsingin kansainvälinen lehdistöklubi, mutta tunnetaan ammattipiireissä "Pressinä".


title: Pressiklubi

text: Yhdistyksen tehtävänä on edistää journalistista kulttuuria ja sananvapautta sekä vahvistaa journalistien ammatillista identiteettiä. Pressiklubi järjestää keskustelutilaisuuksia ajankohtaisista aiheista, jotka liittyvät journalismiin, sananvapauteen tai vaikkapa työelämään.


title: Pressiklubi

text: Pressiklubi toimi vuosina 2001-2014 Helsingin Asemaravintolan Pullman Barin yhteydessä. Nykyään klubilla ei ole omaa tilaa. Sitä ennen se on toiminut Hotelli Marskissa, Ravintola Tekniskan yhteydessä ja lyhyen aikaa Kaivokadulla. Pressiklubi on nimensä mukaan perinteinen klubiravintola, joita Suomessa on enää harvoja.


title: Pressiklubi

text: Pressikubin jäseniä ovat Helsingin Sanomalehtimiesyhdistys HSY, Suomen Aikakauslehdentoimittajain Liitto SAL ja Radio- ja Televisiotoimittajien Liitto RTTL. Kannatusjäseniä ovat Suomen Journalistiliitto SJL, ProCom - Viestinnän ammattilaiset ry, Sähköisen Median päätoimittajayhdistys Sämpy, Aikakauslehtien päätoimittajat, Päätoimittajien yhdistys, Suomen tiedetoimittajain liitto ja Suomen freelance-journalistit. Pressin sisäänpääsyoikeus on kaikilla näiden yhteisöjen jäsenillä.


title: Pressiklubi

text: Klubin hallitus myöntää vip-kortteja muun muassa kansanedustajille, ministereille, mepeille ja ulkomaisten lähetystöjen pressivastaaville.


title: Tattarisuon tapaus

text: Tattarisuon tapaus sai alkunsa, kun Malmilla Helsingin maalaiskunnassa sijainneesta Tattarisuon lähteestä löydettiin elokuussa 1931 ihmisten ruumiinosia. Tämä aiheutti valtavan kohun tiedotusvälineissä, ja useat eri tahot joutuivat epäilyksen alaisiksi. Noin vuoden kestäneiden hankalien tutkimusten jälkeen selvisi, että teon takana oli pieni mustaa magiaa harjoittanut ryhmä, joka oli hankkinut ruumiinosat Malmin hautausmaalta avoimeksi jätetyistä niin sanotuista linjahaudoista ja käytti niitä rituaaleihinsa Tattarisuon lähteellä ja sen välittömässä läheisyydessä.


title: Tattarisuon tapaus

text: Tutkinnan aikana muun muassa eräs pieni Sörnäisissä sijainnut sylttytehdas joutui epäillyksi ja "Ajan Sana" -lehti julkaisi siitä uutisen otsikolla ”Tattarisuon arvoitus selviää – jäljet johtavat sylttytehtaaseen”. Sylttytehtaalla ei tosiasiassa ollut mitään osuutta asiaan, ja lehti sai sakkoja uutisoinnistaan. Sanonta ”jäljet johtavat sylttytehtaaseen” jäi kuitenkin elämään.


title: Tattarisuon tapaus

text: Myös Suomen vapaamuurarit ja Ruusu-Risti-järjestö joutuivat epäillyiksi, koska heidän uskottiin käyttäneen ruumiinosia rituaaleissaan. Näitä syytöksiä esitti erityisesti everstiluutnantti ja suojeluskunta-aktivisti Paavo Susitaival. Vaikka molemmat tahot osoittautuivat lopulta syyttömiksi, asiasta syntynyt kohu johti siihen, että vapaamuurarit suljettiin Upseeriliiton ulkopuolelle.


title: Tattarisuon tapaus

text: Jännityskirjailija Aarne Haapakosken esikoisteos "Mustalais-suon arvoitus" (1931) ja Aki Ollikaisen romaani "Musta satu" (2015) perustuvat Tattarisuon tapaukseen.


title: Rokkiralli

text:
Rokkiralli on rallycrossia siviililiikenteestä poistetuilla autoilla, joihin on rakennettu turvakaaret sekä kuljettajalle kuppipenkki ja nelipistevyöt.
Perusajatukseltaan Rokkiralli vastaa jokamiesluokkaa, näkyvimpänä erona se, että rokkirallissa takamoottoriset autot on kielletty. Junior-luokkaan pääsee ajamaan 15-vuotiaana, ja siihen tarvitaan huoltajan suostumus, ajonäyte sekä kirjallisen kokeen suorittaminen.


title: Rokkiralli

text: Ensimmäinen kisa ajettiin talvella 13. helmikuuta 2000 Kouvolassa, tuolloin nimellä StockMan AutoCross. Laji sai nimekseen Rokkiralli seuraavalla kisakaudella vuonna 2001. Alussa kisa oli yksipäiväinen, mutta nykyään kisa järjestetään kaksipäiväisenä. Kisassa on viisi luokkaa: Super-rock, Kardaani-rock (takaveto), Vetari-rock (etuveto), Lady-rock ja Junior-rock.


title: Rokkiralli

text: Idea nopeasta autourheilulajista, johon kellä vaan olisi mahdollisuus osallistua syntyi Kristian Sheikki Laakson päässä. Romurallin rinnalle haluttiin nopeuslaji. Ensimmäinen kilpailu ajettiin Tykkimäen moottoriradalla 2000. Kuljettajia oli 28 ja hyväntekeväisyyskuljettajina olivat esimerkiksi tangokuningatar Taina Kokkonen ja juontaja Henkka Hyppönen. Vuonna 2000 ajettiin 4 osakilpailua. Ensimmäisen kilpailun lisäksi toistamiseen Kouvolassa, Ahvenistolla ja Somerolla.


title: Rokkiralli

text: Rokkiralli on Suomen ensimmäinen autourheilusarja, joka oli kansallisen autourheilujärjestö AKK:n ulkopuolinen. Alkuun tämä aiheutti paljon närää ja sen takia sitä myös vastustettiin.


title: Rokkiralli

text: Todellinen räjähdys lajin suosiossa tapahtui vuonna 2005. Kouvolan kisassa oli osanottajia yli 250 joista ensikertalaisia 42. Laji kasvoi vielä entisestään ja nykyään kisoissa on parhaillaan yli 300 autoa ja kuljettajaa. Rokkirallista tuli yksi Suomen suurimmista autourheilulajeista. Laakso järjesti kisoja kymmenisen vuotta, jonka jälkeen lajia ruvettiin pyörittämään yhdistysvetoisesti Rokkiralli ry:n voimin.


title: Rokkiralli

text: Kaudella 2006 ajettiin yhteensä 12 kisaa seuraavilla paikkakunnilla: Sipoo, Kouvola (Tykkimäki), Joutsa, Heinola, Tammisaari, Hankasalmi, Varkaus ja Hämeenlinna (Ahvenisto).


title: Rokkiralli

text: Kaudella 2007 ajettiin 11 kisaa seuraavilla paikkakunnilla: Heinola, Sipoo, Kouvola (Tykkimäki), Joutsa, Tammisaari, Hankasalmi, Hämeenlinna (Ahvenisto) ja Varkaus. Kaudella 2008 osakilpailuja oli kaiken kaikkiaan 12. Kilpailupaikkakuntia olivat Rantasalmi, Kouvola, Hankasalmi, Heinola, Joutsa, Tammisaari sekä Hämeenlinna (Ahvenisto).


title: Rokkiralli

text: Kaudella 2009 ajettiin vuorostaan 11 osakilpailua. Samaisella kaudella ajettiin ensimmäisen kerran Super-rock luokan talvisarjan mestaruus täysin erilisenä osakilpailuna kesäsarjan kanssa. Kesällä ajettiin myös ensimmäistä kertaa Rokkirallin historiassa katuratamestaruusajot. Kilpailupaikkakuntia olivat Rantasalmi, Sipoo, Lahti, Joutsa, Kouvola, Heinola, Rantasalmi, Hankasalmi ja Tammisaari. Kautta 2010 ajettiin Jämsässä, Kemin Kuivaniemessä, Rantasalmella, Sipoossa, Lahdessa, Heinolassa, Tammisaaressa, Joutsassa, Kouvolassa ja Hankasalmella.


title: Lupercal

text: Lupercal oli luola Palatium-kukkulan lounaisjuurella antiikin Roomassa. Luolan nimi liittyy susiin (lat. "lupus"), joiden asema luolaan liittyvissä myyteissä ja rituaaleissa on keskeinen.


title: Lupercal

text: Tarun mukaan pentunsa menettänyt susiemo löysi Tiber-joen tulvamaan reunalta virtaan kuolemaan jätetyt Romuluksen ja Remuksen, jotka se vei läheiseen Lupercal-luolaan ja imetti poikia siellä. Paimen Faustulus löysi suden imettämät pojat ja otti heidät kasvatikseen. Myöhemmin Romulus perusti Palatium-kukkulalle Rooman kaupungin.


title: Lupercal

text: Lupercal-luola oli läpi antiikin Rooman historian merkittävä kulttipaikka. Se oli pääpaikkana vuosittain 15. helmikuuta järjestetyssä Lupercalia-juhlassa, jossa Lupercuksen papit ("luperci") uhrasivat luolassa vuohen ja koiran. Historialliselta ajalta on säilynyt mm. Plutarkhoksen ja Dionysios Halikarnassolaisen kuvauksia luolasta ja sen ympäristöstä. Keisari Augustuksen tiedetään monumentalisoineen Lupercal-luolan osana suurempaa kampanjaansa Rooman kaupunkikuvan kohentamiseksi. Lupercal-luolan edustalla kerrotaan myös olleen suden patsaan.


title: Lupercal

text: Lupercal-luolan tarkka sijainti on ollut pitkään epävarmaa, sillä se on todennäköisesti jäänyt myöhempien rakennusten alle. Tammikuussa 2007 roomalaisen La Sapienza -yliopiston tutkimusryhmä kertoi löytäneensä rinteestä luolan suun, jota he arvelevat Lupercaliksi. Ryhmään kuuluva arkeologian professori Andrea Carandini pitää luolaa lähes varmasti Lupercalina.


title: Lupercal

text: 16 metriä syvää luolan onkaloa on tutkittu pitkään muun muassa tähystinlaitteilla ja laserskannereilla. Kuvat paljastavat, että holvi on koristeltu simpukankuorilla ja mosaiikeilla. Sisäpuolella on Rooman valtakuntaa symboloiva valkoinen kotka.


title: Sven Väth

text: Sven Väth (s. 26. lokakuuta 1964 Obertshausen, Hessen) on saksalainen pitkän linjan muusikko, musiikkituottaja ja DJ, joka aloitti uransa tiskijukkana 1982. Väth oli yksi Harthouse- ja Eye Q -levymerkkien perustajajäsenistä, joilla oli merkittävä vaikutus 1990-luvun alussa teknon ja trancen lyödessä läpi.


title: Sven Väth

text: Nykyisin Väth omistaa Cocoon Event Media GmbH -yhtiön, johon kuuluu hänen omistamansa Cocoon Recordings -levymerkki. Hän on myös Frankfurtissa sijaitsevan Cocoon Clubin omistaja.


title: Rodney McKay

text: Tri Meredith Rodney McKay on kuvitteellinen hahmo scifi-sarjassa "Stargate Atlantis", ja hän on esiintynyt myös "Tähtiportti"-sarjassa. Häntä näyttelee David Hewlett.


title: Rodney McKay

text: McKay työskenteli Area 51:ssa tähtiporttiasiantuntijana ja saapui auttamaan SGC:tä, kun Teal'c oli jäänyt jumiin energiaksi tähtiportin sisälle. Itse asiassa McKay tällöin lähinnä painosti SGC:tä luovuttamaan ja lopettamaan pelastusyritykset, koska hänen mielestään Samantha Carter oli tehnyt virheitä tähtiportin osoitevalintaprosessin suunnittelussa eikä Teal'cia voitu pelastaa. Loppujen lopuksi Carter sai ongelman korjattua ja McKayn oli harmikseen huomattava olleensa väärässä. Tämä oli vaikeaa, koska eräs McKayn luonteen ominaispiirteistä on, että hän pitää itseään täydellisenä ja mahdolliset virheet ovat joko muiden aiheuttamia tai niistä johtuvia. Hän ei epäile kehuskella omalla älykkyydellään – yleensä muiden kustannuksella – minkä takia muun muassa Carterilla on suuria vaikeuksia tulla hänen kanssaan toimeen, vaikka McKay puolestaan onkin ilmaissut kiinnostusta Carteria kohtaan. Vaikka "Tähtiportti"-sarjassa Carter lopulta usein peittoaakin McKayn älyllisesti, McKay on aidosti nerokas tutkija, ja "Stargate Atlantiksessa" hän on pettämätön apu toinen toistaan vaikeammissa tilanteissa.


title: Rodney McKay

text: McKay saapui Atlantikseen sen ensimmäisen retkikunnan joukossa. Hänet oli tätä ennen lähetetty Venäjälle auttamaan naquadah-teknologiatutkimuksissa, josta hänet myöhemmin kutsuttiin Etelämantereen tukikohtaan tutkimaan muinaisten teknologiaa. Pian madonreikä Pegasus-galaksiin saatiin avattua. McKay liittyi John Sheppardin joukkueeseen, jonka mukana hän on joutunut useisiin vaarallisiin tilanteisiin. Hän on kömpelö aseiden kanssa ja välttelee taistelutilanteita keskittyen mieluummin pohtimaan tieteellistä ratkaisuja hengenvaaran uhatessa. Sheppard onkin huomannut hänen suorittavan mitä vaikeimpia asioita paineen alla. McKay on Atlantiksen arvostetuin tutkija, eikä hän epäröi mainita tästä seikasta muille aina tilanteen vaatiessa. Hän ei arvosta ketään muuta tutkijaa itseään korkeammalle, joskin hän on vastahakoisesti myöntänyt niin Samantha Carterin kuin Radek Zelenkankin olevan eteviä alallaan.


title: Rodney McKay

text: McKay joutuu usein huvittaviin ja toisinaan vaarallisiinkin tilanteisiin ylpeytensä, itsepäisyytensä ja nokkelasanaisuutensa vuoksi. Koska sosiaaliset taidot eivät ole hänen vahvin puolensa, hän jättää yleensä diplomatian muille joukkueensa jäsenille ja keskittyy hakeutumaan valokeilaan älykkyytensä ansiosta. Toisaalta hän on Atlantiksessa viettämänsä ajan tuloksena kenties pehmentynyt hiukan, ja muun muassa Atlantiksen henkilökunnan kuolemantapaukset ovat vakavoittaneet häntä.


title: Hasse Ekman

text: Hans Gösta ”Hasse” Ekman (10. syyskuuta 1915 Tukholma, Ruotsi – 15. helmikuuta 2004 Marbella, Espanja) oli ruotsalainen elokuvakäsikirjoittaja, näyttelijä, elokuvaohjaaja ja elokuvatuottaja. Hasse Ekmanin isä oli näyttelijä Gösta Ekman.


title: Claudia Poll

text: Claudia Maria Poll Ahrens (s. 21. joulukuuta 1972 Managua, Nicaragua) on entinen costaricalainen uimari ja olympiavoittaja.


title: Claudia Poll

text: Poll syntyi Nicaraguan Managuassa saksalaisille vanhemmille, jotka olivat asettuneet asumaan Nicaraguaan. Jo aikaisemmin oli syntynyt Claudian sisko, Silvia, joka myös on ollut kansainvälisen tason uimari ja olympiamitalisti.


title: Claudia Poll

text: Vuoden 1972 maanjäristyksen jälkeen Managua muuttui epävakaaksi alueeksi, ja monien muiden nicaragualaisten tavoin Claudian vanhemmat päättivät muuttaa perheensä rajan toiselle puolelle Costa Ricaan. Claudia sai itselleen Costa Rican kansalaisuuden.


title: Claudia Poll

text: Hän aloitti uinnin Fransisco Rivasin valmennuksessa, ja hänestä tulikin nopeasti yksi Keski-Amerikan johtavista naisuimareista.


title: Claudia Poll

text: Kesäolympialaisissa 1996 Poll voitti yllätyksellisen kultamitalin 200 metrin vapaauinnissa jättäen varjoonsa suuren ennakkosuosikin, Saksan Franziska van Almsickin. Tuo mitali oli Costa Rican ensimmäinen kultamitali olympialaisissa.


title: Claudia Poll

text: Vuonna 1997 Swimming World Magazine nimesi Pollin Vuoden naisuimariksi.


title: Claudia Poll

text: Sydneyssä 2000 Poll saalisti lisää mitaleita, nyt kaksi pronssia, 200 ja 400 metrin vapaauinneissa. Ateenassa 2004 hän karsiutui niukasti 400 metrin vapaauinnin finaalista ollen lopputuloksissa yhdeksäs.


title: Claudia Poll

text: Poll jäi kiinni nandrolonien käytöstä vuonna 2002. Hän antoi 3. kesäkuuta 2002 dopingnäytteen, joka osoittautui myöhemmin positiiviseksi. Kansainvälisen uimaliitto FINA:n dopingpaneeli langetti Pollille neljän vuoden kilpailukiellon, mutta se lyhennettiin myöhemmin kahden vuoden mittaiseksi. Näin Claudia pääsi osallistumaan Ateenan olympialaisiin.


title: Claudia Poll

text: Poll on kuitenkin tähän päivään saakka vannonut olevansa syytön.


title: Nurmijärven rosvot

text: Nurmijärven rosvot oli vuosina 1820–1822 Etelä-Hämeessä ja Uudellamaalla toiminut rikollisjoukko, jonka päätukialueena oli Nurmijärven pitäjä. Joukon ytimen muodosti alun perin kolmetoista miestä, joista kuusi oli kotoisin Nurmijärveltä. Joukon johtajina toimivat Nurmijärveltä kotoisin ollut Mikko Södergård ja Hämeestä kotoisin ollut Heikki Krig (syntyjään Henrik Hjorth). Rosvot aloittivat toimintansa vuonna 1820 ensin näpistyksillä ja varkauksilla, mutta loppuvaiheessa he tekivät jo ryöstöjä ja ryöstömurhia.


title: Nurmijärven rosvot

text: Nurmijärven rosvot eivät toimineet koko aikaa yhtenä suurena joukkona, vaan myös pienempinä ryhminä, jotka liikkuivat itsenäisesti toisistaan riippumatta. Rosvojen toimintaa auttoivat seudun suuret asumattomat erämaat, joihin saattoi tarvittaessa piiloutua, sekä se, että heillä oli tukijoiden verkosto seudun asukkaiden keskuudessa. Tukijat majoittivat ja ruokkivat rosvoja maksua vastaan ja myös saattoivat osoittaa heille uusia ryöstön kohteita.


title: Nurmijärven rosvot

text: Vasta kun rosvojen toiminta oli raaistunut ja heidän uhreikseen alkoi joutua myös säätyläisiä, ryhtyivät viranomaiset toimiin. Nurmijärven seudulle tuotiin noin 700 venäläistä kasakkaa ja sotilasta, joiden avulla rosvot saatiin pidätettyä vuodenvaihteessa 1822–1823. Nurmijärven rosvojen saamien tuomioiden skaala ulottui kuolemanrangaistuksesta raipparangaistuksiin, pakkotyöhön ja vesileipävankeuteen. Yli sadasta syytettynä olleesta rosvojen avustajasta vain muutama kuitenkin tuomittiin rangaistukseen. Rosvojen oikeudenkäyntien jälkiseurauksiin kuului myös heidän järjestämänsä verinen vankilakapina Hämeenlinnan vankilassa vuonna 1824.


title: Nurmijärven rosvot

text: Rosvojen esiintymistä selittivät monet syyt. 1700-luvulta alkanut voimakas väestönkasvu aiheutti paineita silloisessa yhteiskunnassa, koska maaseudun liikaväestölle ei ollut juurikaan tarjolla työtä maatalouden ulkopuolella muissa elinkeinoissa eikä siirtolaisuus ollut vielä mahdollista. Helsingin voimakkaan rakentamisen synnyttämä puutavaran kysyntä oli myös vaurastuttanut Nurmijärven talollisia ja osaa torppareista, mutta muu väestö oli jäänyt näistä tuloista osattomaksi. Tämä oli lisännyt paikkakunnalla jännitteitä eri yhteiskuntaryhmien välillä.


title: Nurmijärven rosvot

text: Suurin osa rosvoista oli entisiä sotilaita. Varsinaisia talollisia rosvojen ja heidän avustajiensa joukossa oli vain muutamia. Rosvojen toimintaa helpotti aikakauden oikeusprosessikäytäntö, jonka mukaan vain syytetyn tunnustus tai kahden jäävittömän todistajan yhtäpitävä todistus teki mahdolliseksi henkilön tuomitsemisen syylliseksi. Muu todistusaineisto ei tähän riittänyt. Myös vankikuljetusten aikana karkaaminen onnistui helposti, sillä vanginkuljettajina oli usein alaikäisiä tai muuten tehtävään sopimattomia henkilöitä, koska nämä kuljetukset oli yleensä annettu halvimman tarjouksen tehneiden hoidettavaksi.


title: Nurmijärven rosvot

text: Nurmijärven Palojoelta kotoisin olleen Aleksis Kiven isosetä Matti Stenvall kuului Nurmijärven rosvoihin. "Seitsemässä veljeksessä" mainitut "metsäsissit" muistuttavatkin näistä rosvoista. Vuonna 1874 Julius Krohn esitti "Suomen Kuvalehdessä" arvelun, että rosvot olisivat olleet myös itse Jukolan veljesten todellisina esikuvina.


title: Phil Mahre

text: Phillip ”Phil” Mahre (s. 10. toukokuuta 1957 Yakima, Washington) on yhdysvaltalainen uransa lopettanut alppihiihtäjä.


title: Phil Mahre

text: Mahre voitti olympiakultaa pujottelussa vuonna 1984 ja hopeaa 1980. Mahren olympiavoitto oli historiallinen sillä hänen kaksosveljensä Steve sijoittui hopealle samassa kilpailussa. MM-kultaa Phil Mahre voitti alppiyhdistetyssä vuonna 1980.


title: Phil Mahre

text: Maailmancupin kokonaiskilpailun Mahre voitti kolme kertaa peräkkäin vuosina 1981-83. Epävirallisen alppiyhdistetyn cupin hän voitti neljä kertaa, suurpujottelucupin kaksi kertaa ja kerran pujottelucupin. Hänellä on 27 MC-osakilpailuvoittoa.


title: Paavo Jännes

text: Paavo Klaus Emil Jännes (vuoteen 1906 Genetz; 20. maaliskuuta 1892 Helsinki – 19. joulukuuta 1970 Helsinki) oli suomalainen näyttelijä ja ohjaaja. Jännes näytteli useissa teattereissa ja sai taiteellisia voittoja etenkin koomikkona. Hän näytteli myös noin 70 elokuvassa, kuten "Hätävara", "Hopeakihlajaiset" ja "Linnaisten vihreä kamari". Lisäksi Jännes suomensi näytelmiä.


title: Paavo Jännes

text: Paavo Jännes kuului Genetzin kulttuurisukuun. Hänen vanhempansa olivat professori ja senaattori Arvid Genetz sekä Julia Arppe, teollisuusmies Nils Ludvig Arppen tytär.


title: Paavo Jännes

text: Paavo Jännes valmistui Suomen Kansallisteatterin oppilaskoulusta vuonna 1912. Hänen ensimmäisiä roolejaan oli pääosa Maria Jotunin komediassa "Savu-uhri", jossa hän pääsi hyödyntämään "luontaisia koomikonlahjojaan". Kriitikot kiittivät Jänneksen suoritusta, mutta kokonaisuutena näytelmä ei onnistunut ja poistettiin pian ohjelmistosta. Ida Aalbergin syntymäpäivän muistonäytännössä 4. joulukuuta 1916 Jännes loi nautittavan abbé-tyypin yhdessä Emil Falckin kanssa. Uransa alkuvuosina Jänneksen taiteellisiin voittoihin kuului niin ikään rooli näytelmässä "Fannyn ensi näytelmä".


title: Paavo Jännes

text: Jännes tulkitsi useita "Nummisuutareiden" hahmoja. Eskoa hän näytteli myös saksaksi vuonna 1923. "Kihlaus"-näytelmän Aapelia Jännes näytteli puolestaan esperantoksi. Näytelmässä "Cyrano Bergerac" hän tulkitsi nimiosan. Anna-Maria Tallgren arvioi Jänneksen Cyranoa "reippaaksi ja hauskan vauhdikkaaksi" mutta "auttamattoman suomalaiseksi", "liian leveäksi ja laajaliikkeiseksi". Yhden onnistuneimmista komediahahmoistaan Paavo Jännes loi ministeri Badekowina huvinäytelmässä "Herra ministeri". Hän sai rooliinsa psykologista syvyyttä. Jännes niitti taiteellista kunniaa myös "Tartuffen" nimiroolissa. Bernard Shaw’n teoksessa "Caesar ja Kleopatra" hän tulkitsi Caesaria. Agapetuksen farssi "Olenko minä tullut haaremiin" oli yleisömenestys Kansallisteatterissa keväällä 1927. Jänneksellä oli siinä keskeinen miesrooli.


title: Paavo Jännes

text: Vuonna 1953 Jännes ohjasi Pyynikin kesäteatterissa Tampereella Ludvig Holbergin klassikkokomedian "Jeppe Niilonpoika".


title: Paavo Jännes

text: Paavo Jänneksen elokuvaura alkoi kuutisen vuotta ensimmäisen suomalaisen näytelmäelokuvan valmistumisen jälkeen 1913 tuomarin roolilla elokuvassa "Sylvi". Teoksen ohjasi Teuvo Puro. Vuonna 1919 Jännes näytteli poliisia elokuvassa "Venusta etsimässä eli erään nuoren miehen ihmeelliset seikkailut". 1920-luvulla Jännes keskittyi teatteriuraansa. Vuonna 1932 hän debytoi äänielokuvassa: hän tulkitsi toimittajaa komediassa "Olenko minä tullut haaremiin".


title: Paavo Jännes

text: Jännes on elokuvissaan yleensä sivuosassa. Tyypillisesti hän näyttelee hyvässä yhteiskunnallisessa asemassa olevaa miestä, kuten tuomaria, johtajaa tai everstiä. Aktiivisin elokuvakausi kesti Jänneksellä vuodesta 1937 vuoteen 1962. Hänen tunnetuimpia valkokangasosiaan lienee Karl Littow klassikossa "Linnaisten vihreä kamari". Harvoihin pääosiin kuuluu jo mainittu toimittaja Salomon Harju "Olenko minä tullut haaremiin" -elokuvan ensimmäisessä filmatisoinnissa (1932), "Miehen kylkiluu" -elokuvan Tuomas Lukasson sekä Einar Koskimaan osa elokuvassa "Hopeakihlajaiset". Vuonna 1958 Jännes nähtiin värielokuvassa "Niskavuoren naiset". Uran joutsenlaulu oli vuonna 1969 elokuvassa "Ruusujen aika", sama elokuva oli viimeinen myös näyttelijäveteraaneille Matti Lehtelä ja Unto Salminen.


title: Paavo Jännes

text: Paavo Jännes oli vuonna 1941 perustetun Aleksis Kiven Seuran perustajajäsen. Vuonna 1950 hänet palkittiin Pro Finlandia -mitalilla.


title: Paavo Jännes

text: Naimisissa Jännes oli kahteen otteeseen. Ensimmäinen puoliso oli laulaja Annikki Uimonen (vuosina 1921–1929) ja toinen maisteri Marjatta Rekola (vuodesta 1935). Hänellä oli toisesta avioliitostaan viisi lasta. Elokuvaohjaaja Martti Jännes oli lapsista vanhin.


title: Aurillac

text: Aurillac on kaupunki ja kunta Ranskassa Auvergnen alueella. Se on Cantalin departementin pääkaupunki. Kunnan pinta-ala on 28,76 neliökilometriä, ja asukkaita siellä oli vuoden 2006 väestönlaskennan mukaan 29 477.


title: Silvia Poll

text: Silvia Poll Ahrens (s. 24. syyskuuta 1970 Managua, Nicaragua) on entinen nicaragualaissyntyinen costaricalainen uimari, joka voitti hopeamitalin 200 metrin vapaauinnissa Soulin kesäolympialaisissa 1988. Hän on toisen huippu-uimarin ja olympiavoittajan, Claudia Pollin, isosisko.


title: Silvia Poll

text: Poll syntyi Nicaraguan Managuassa saksalaisille vanhemmille, jotka olivat asettuneet asumaan Nicaraguaan.


title: Jimmy Blanton

text: Jimmy Blanton (5. lokakuuta 1918 – 30. heinäkuuta 1942) oli merkittävä yhdysvaltalainen jazz-kontrabasisti. Hän oli bassonsoiton uranuurtaja, etenkin soolosoitossa.


title: Jimmy Blanton

text: Blanton syntyi Chattanoogassa Tennesseessä ja aloitti soitonopiskelut viululla, mutta ryhtyi soittamaan kontrabassoa opiskellessaan Tennessee State Universityssä. Loma-aikoina hän soitti Fate Marablen yhtyeessä. Hän jätti yliopiston ja muutti Missouriin Saint Louisiin soittaakseen päätoimisesti Jeter-Pillars Orchestrassa, jonka kanssa hän teki ensimmäisen levytyksensä. Duke Ellingtonin orkesteriin hän liittyi vuonna 1939.


title: Jimmy Blanton

text: Vaikka Blantonin pesti Ellingtonin yhtyeessä kesti vain kaksi vuotta, hänen vaikutuksensa kontrabasson merkitykseen jazzmusiikissa oli mittaamaton. Aikaisemmin kontrabassolla soitettiin lähes yksinomaan neljäsosanuotteja kompissa sekä sooloissa. Blantonin lähestymistapa soittimeen oli enemmänkin soolopuhallintyylinen. Hän soitti sekä kahdeksasosa- että kuudestoistaosalinjoja ja toi melodisia ja harmonisia ideoita bassonsoittoon, mitkä olivat täysin uusia asioita bassonsoitossa. Blantonin virtuoosisuus erotti hänet edeltäjistään, ja häntä pidetäänkin ensimmäisenä todellisena jazzbasson mestarina sekä kontrabasson soolopotentiaalin esilletuojana. Tenorisaksofonisti Ben Websterin ohella hän oli Ellingtonin yhtyeen kantavia voimia. Hänen kaudellaan yhtye tunnetaankin yleisesti nimellä Blanton-Webster Band. Blanton levytti Ellingtonin kanssa myös useita basso-piano-duoja.


title: Jimmy Blanton

text: Vuonna 1941 Blantonilla todettiin tuberkuloosi, ja hän kuoli seuraavana vuonna keuhkotautiparantolassa Kaliforniassa.


title: Nitro (yhtye)

text: Nitro oli vuosina 1987–1993 toiminut yhdysvaltalainen metallimusiikkia soittanut yhtye. Yhtyeen perustivat laulaja Jim Gillette ja kitaristi Michael Angelo Batio Phoenixin kaupungissa. Yhtye tuli tunnetuksi kitaristi Michael Angelo Bation viljelemistä nopeista sooloista ja riffeistä sekä Gilletten kuuden oktaavin äänialasta. Yhtyeen yleisolemus oli ylitsepursuavassa itsevarmuudessaan ja näyttävyydenhaluisuudessaan pitkälti kuuntelijat etäännyttävä, ja monet tulkitsivatkin Nitron pelkäksi parodiabändiksi. Pelkällä Nitro-nimellään yhtye ehti julkaista vain kaksi studioalbumia ennen hajoamistaan.


title: Nitro (yhtye)

text: Jim Gillette ja Michael Angelo Batio perustivat Nitron 1980-luvun lopulla Jim Gilletten sooloalbumin, "Proud to be Loudin" julkaisun jälkeen. Nitron ensimmäinen kokoonpano oli sama, joka oli soittanut kyseisellä levyllä, tosin albumilla koskettimia soittanut Vinnie St. James ei soittanut kokoonpanossa, eikä levytyksen rummuista vastannut muusikko Kevin Jachetta kuulunut yhtyeeseen. Yhtyeen nimi muutettiin virallisesti Nitroksi. Nitron alkuperäiseen kokoonpanoon kuuluivat Jim Gillette (laulu), Michael Angelo Batio (kitara), T.J. Racer (basso) ja Bobby Rock (rummut). Kokoonpanon tunnetuin muusikko oli kenties sessiorumpali Bobby Rock, joka soitti entisen Kiss-kitaristin Vinnie Vincentin sooloprojektissa Vinnie Vincent Invasion.


title: Nitro (yhtye)

text: Vuonna 1989 Nitro julkaisi debyyttilevynsä, joka kantoi nimeä "O.F.R.". Albumin nimi oli lyhenne sanayhdistelmästä "Out Fucking Rageous". Levyn kappaleet eivät vastanneet aikakautensa laulunkirjoituksen laatutasoa, ja sitä yritettiinkin paikkailla päät kääntävillä kitarasooloilla ja ehkä korkeimmalla miesrekisterillä lauletuilla vokaaleilla. Yritys oli tuomittu epäonnistumaan, eikä albumi ollut myyntimenestys. Siksi sitä on äärimmäisen vaikea löytää nykyään mistään. Koska Bobby Rock oli ollut vain studiomuusikko, vakituiseksi rumpaliksi palkattiin K.C. Comet, joka teki ensiesiintymisensä yhtyeen kanssa musiikkivideoilla kappaleista "Freight Train" ja "Long Way From Home". Freight Trainin musiikkivideossa Batio soittaa kuuluisaa nelikaulaista kitaraansa, mutta huvittavaa kyllä, soittaa siinä vain kolmea kauloista. Nitro teki myös surullisen esiintymisen MTV:n Headbangers Ball -ohjelmassa. O.F.R.-kiertueen jälkeen T.J. Racer ja K.C. Comet jättivät yhtyeen. Duoksi jäänyt Nitro päätti kuitenkin jatkaa, ja aloitti Cometin ja Racerin korvaajien etsinnän. Lopulta yhtyeeseen liittyivät basisti Ralph Carter ja rumpali Johnny Thunder. Uudistunut Nitro jatkoi keikkailua, mutta vetäytyi pois kiertueelta aloittaessaan uuden levynsä työstämisen.


title: Nitro (yhtye)

text:
Vuonna 1991 julkaistu "Nitro II: H.W.D.W.S."-nimeä kantava albumi oli edeltäjänsä arvoinen menestys, ja yhtye lähti jälleen kiertueelle. Albumin nimi on lyhennetty sanoista "Nitro II: Hot, Wet, Drippin' With Sweat". Yhtye julkaisi musiikkivideon Ted Nugentin "Cat Scratch Fever"-coverkappaleestaan.
Nitron uuden kiertueen päätyttyä yhtyeen jäsenten välillä alkoi syntyä kitkaa. Etenkin Michael Angelo Bation ja Johnny Thunderin välit olivat tulehtuneet todella pahasti, ja lopulta Jim päätti erottaa Thunderin hieman ennen yhtyeen hajoamista. Trioksi jäänyt Nitro päätti aloittaa uuden rumpalin etsiskelyn. Kun sopivaa rumpalia ei löydetty, Nitro hajosi 1993 pari kuukautta Thunderin lähtöpassien jälkeen. Nitro julkaisi kuitenkin vielä vuonna 1999 kokoelman "Gunnin' For Glory", joka sisäisti myös kolme uutta kappaletta.


title: Nitro (yhtye)

text: Nitron lopettamisen jälkeen Jim Gillette meni naimisiin Lita Fordin kanssa. Ford ja Gillette saivat kaksi lasta, ja ovat edelleen naimisissa. Michael Angelo Batio käynnisti soolouransa "C4"-yhtyeen kanssa, ja yhtye julkaisi kolmivuotisen uransa aikana yhden studioalbumin. Hän on myös tehnyt "Speed Kills"-kitaransoiton opetussarjaa ja on nykypäivänä aktiivisin Nitron jäsenistä. Bobby Rock on soittanut myös Ricky Nelsonin lasten, Matthew ja Gunnar Nelsonin projektissa Nelson. Rock on soittanut kaikilla yhtyeen julkaisuilla. Nitron muut jäsenet ovat pitäneet kuitenkin hiljaiseloa.